PDF (315 KB - 9 orri.)\n42/2021 EBAZPENA, otsailaren 18koa, Debagoieneko Erakunde Sanitario Integratuko zuzendari-gerentearena, zeinaren bidez Etxeko Ospitalizazioko Atal Sanitarioko Burua lanpostua betetzeko lehiaketaren deialdia egiten den.\nDebagoieneko Erakunde Sanitario Integratuko Etxeko Ospitalizazioko Atal Sanitarioko Burua lanpostua hutsik dago. Hori dela eta, bat etorriz Euskadiko Antolamendu Sanitarioaren ekainaren 26ko 8/1997 Legearen 28. artikuluaren hirugarren arau komunean, Osakidetzako lanpostu funtzionalak arautzen dituen uztailaren 19ko 186/2005 Dekretuan, Osasun-zerbitzuetako estatutupeko langileen esparru-estatutuari buruzko abenduaren 16ko 55/2003 Legean eta Enplegatu Publikoaren Oinarrizko Estatutuaren Legearen testu bategina onartzen duen urriaren 30eko 5/2015 Legegintzako Errege Dekretuan xedatutakoarekin, Zuzendaritza Gerentzia honek erabaki du aipatutako lanpostua lehiaketa bidez betetzeko deialdi publikoa iragartzea, oinarri hauen arabera\nDeialdi honetan, eskaerak aurkezteko epeko azken egunean baldintza hauek betetzen dituztela frogatzen dutenek hartu ahal izango dute parte:\na) Estatutupeko, funtzionario edo lan-kontratudun finkoa izatea Osakidetzako edozein zerbitzu-erakundetan edo estatutupeko langile finkoa izatea Osasun Sistema Nazionaleko erakunde sanitarioetan, eta jarduneko zerbitzuan egotea edo A1 lanbide-taldeko kategoria bateko lanpostua erreserbatzea dakarren beste administrazio-egoera batean egotea.\nb) Deialdiko lanpostuari dagozkion titulua eta espezialitatea edukitzea.\nc) Dagokion espezialitateko lanpostu batean gutxienez hiru urteko lan-esperientzia izatea.\nEbazpen hau osorik argitaratu beharko da Euskal Herriko Agintaritzaren Aldizkarian (EHAA), Estatuko Buletin Ofizialean (BOE) eta Osakidetzaren webgunean.\n3.– Eskaerak aurkezteko epea eta modua.\nInteredunek Osakidetzako Debagoieneko Erakunde Sanitario Integratuko (Nafarroa Etorbidea 16, 20500 Arrasate) Langileen Zuzendaritzara bidali beharko dituzte eskaerak, hamabost egun balioduneko epean, deialdiaren ebazpena dagozkion aldizkari ofizialetan azken aldiz argitaratu eta biharamunetik zenbatzen hasita. Halaber, Administrazio Publikoen Administrazio Prozedura Erkidearen urriaren 1eko 39/2015 Legearen 16. artikuluan ezarritako eran aurkeztu ahalko dira eskaerak.\nInteresdunek Debagoieneko Erakunde Sanitario Integratuko Langileen Zuzendaritzan aurkeztu beharko dute eskaera, beren datu pertsonal guztiekin eta dokumentatutako curriculum vitaearekin (CV) batera.\nDokumentu hauek aurkeztu beharko dira:\n– Funtzionario edo estatutupeko langile-izendapenaren fotokopia konpultsatua edo, hala badagokio, lan-kontratu finkodun langilea dela egiaztatzen duen agiriarena.\n– Eskatutako tituluaren fotokopia konpultsatua.\n– Ebazpenaren deialdia EHAAn argitaratu arte emandako zerbitzuen jatorrizko ziurtagiri eguneratua, dagokion kategoria adierazita.\n– Bete nahi den atala kudeatzeko memoria-proiektua.\n– Merezimendu baloragarri guztien fotokopia konpultsatua.\nOsakidetzaren Curriculum Vitae aplikazio informatiko korporatiboan behar bezala baliozkotuta dauden alderdiak ez dira ziurtatu behar izango aurretik azaldu den moduan; hala ere, eskatzaileak horren berri eman behar du eskaeran.\nEskabideak aurkezteko epea bukatutakoan, Debagoieneko Erakunde Sanitario Integratuko Zuzendaritza Gerentziak, ebazpen baten bidez, prozesuan onartutako eta baztertutako pertsonen behin-behineko zerrenda argitaratuko du Osakidetzaren webgunean, eta, baztertuen kasuan, baztertzeko arrazoia adieraziko du.\nBaztertutako izangaiek 10 egun balioduneko epea izango dute erreklamazioak egiteko, aipatutako ebazpena argitaratu eta biharamunetik zenbatzen hasita.\nBaztertu izanaren arrazoia zuzendu daitekeen akatsa bada, interesdunei eskatuko zaie, aipatutako behin-behineko zerrenda horren argitalpenaren bidez, ikusitako akatsak zuzen edo nahitaezko dokumentuak bidal ditzaten hamar egun balioduneko epean, eta, jakinaraziko zaie horrela egin ezean prozesutik kanpo geldituko direla behin betiko.\n5.– Onartuen eta baztertuen behin betiko zerrenda eta Balorazio Batzordearen osaera.\nErreklamazioak egiteko edota eskabideetako akatsak zuzentzeko epea igarotakoan, Zuzendaritza Gerentziak, ebazpen baten bidez, prozesuan onartutako eta baztertutako izangaien behin betiko zerrenda eta Balorazio Batzordearen osaera argitaratuko ditu, aurreko paragrafoan adierazitako toki beretan. Aipatutako ebazpenaren aurka, gora jotzeko errekurtsoa jarri ahal izango zaio Ente Publikoko Zuzendaritza Nagusiari, hilabeteko epean, ebazpena webgunean argitaratzen den egunetik zenbatzen hasita. Era berean, prozesuko izangaiei ebazpen honen berri emango zaie.\nOrokorrean, Balorazio Batzordeko burua zuzendari medikoa izango da eta kide hauek izango ditu: Osakidetzako Zuzendaritza Nagusiko zuzendariorde mediko edo zerbitzuburu korporatiboa eta Langileen zuzendaria (idazkari gisa jardungo du eta bozkatzeko ahalmena edukiko du). Nolanahi ere, ezingo balitz hala izan, erakundeko beste kargu batzuek osatuko dute Batzordea. Horiek denak derrigor izan beharko dira estatutupeko langile finkoak, karrerako funtzionarioak edo lan-kontratudun langile finkoak, deialdian eskainitako lanpostuaren titulu-maila berekoak.\nEsandakoak ez ezik, beste hiru batzordekide izango ditu batzordeak (bat IVAPek izendatua), hirurak ere izangaiei eskatutako titulu eta espezialitate berekoak, estatutupeko langile finkoak, karrerako funtzionarioak edo lan-kontratudun finkoak, eta, horrez gain, deialdian eskainitako lanpostu funtzionalaren hierarkia-maila berekoak edo goragokoak.\nBatzordeko kide titular bakoitzeko ordezko bat izendatuko da haren lekua har dezan aurrekoak huts eginez gero. Ordezkoak kide titularrentzat zehaztutako baldintzak bete beharko ditu. Beharrezkoa izanez gero, Osakidetzako beste edozein zerbitzu-erakundetako maila baliokideko langile bat izendatu ahalko da epaimahaiko kide.\nBalorazio Batzordeko kide guztiak modu indibidualean izango dira batzorde horretako kide. Funtzionamenduan, independenteak izango dira eta diskrezionalitate teknikoaren babesean jardungo dute, betiere zuzenbidearekiko menpekotasunari kalterik egin gabe.\nBalorazio Batzordearen osaerak emakumeen eta gizonen presentzia orekatuaren printzipioa beteko du, Emakume eta Gizonen Berdintasunerako otsailaren 18ko 4/2005 Legeak ezarritakoaren arabera, egoerak hala ahalbidetuz gero. Ordezkapen orekatutzat joko da sexu bakoitza ehuneko berrogeian ordezkatuta dagoenean, gutxienez.\nBatzordea osatzen duten pertsonek ez dute jardungo baldin eta Sektore Publikoaren Araubide Juridikoaren urriaren 1eko 40/2015 Legearen 23. artikuluan jasotako inguruabarren bat gertatzen bada, eta hala jakinarazi beharko diote deialdia egin duen agintaritzari. Kasu horietan ere, prozesuan parte hartzen duten pertsonek errekusatzea eman ahalko dute edozein unetan, aipatutako lege-testuaren 24. artikuluan ezarritakoarekin bat etorriz. Era berean, Balorazio Batzordeak aipatutako 40/2015 Legearen 15etik 24ra bitarteko artikuluetan zehaztutako arauei egokituko du bere jarduna.\nBalorazio Batzordeko kide guztiek hitza eta bozkatzeko ahalmena izango dute. Erabakiak gehiengoz hartuko dira, eta akta batean jasoko dira.\nBatzordeak erabateko autonomia funtzionala izango du, prozeduraren legezkotasuna zainduko du, eta objektibotasuna bermatzeaz arduratuko da. Halaber, deialdiaren oinarriak aplikatzerakoan sortzen diren zalantza guztiak argituko ditu, eta horietan aurreikusi ez diren kasuetan zein irizpide erabili behar den erabakiko du. Gainera, izangaiak ebaluatu aurretik, aktan jaso beharko dira ebaluazioko irizpide espezifikoak, oinarriei eta oinarriotan jasotako merezimendu-baremoari jarraituta.\nIzangaien merezimenduen balorazioak fase hauek izango ditu:\na) Kudeaketako Memoria-Proiektua eta defentsa.\nBalorazio Batzordeak deialdi sinesgarria egingo die izangaiei, prozesuan parte hartzeko eskabidearekin batera aurkeztutako memoriari dagokion kudeaketa-proiektuaren aurkezpen publikoa egin dezaten. Deialdi hori 72 ordu lehenago egin beharko da gutxienez, eta izangaien agerraldiaren eguna, tokia eta ordua adierazi beharko da. Gainera, deialdi horren iragarki bat argitaratu beharko da Osakidetzaren webgunean.\nOro har, aurkeztutako kudeaketa-proiektuak publikoki azaldu aurretik, Balorazio Batzordeko kideek eurei eragin diezaieketen abstentzio edo errekusazio-arrazoiak aztertuko dituzte, eta deialdia egin duen organoari jakinaraziko dizkiote.\nOndoren, izangai bakoitzari dei egingo zaio proiektuaren azalpena eta defentsa egin dezan. Gero, elkarrizketa bat egingo da, eta, horren bidez, Balorazio Batzordeko kideek galderak egingo dituzte proiektuan jasotako alderdiei buruz, gehiago argitzeko edo sakontzeko. Proiektuaren azalpena eta defentsa eta elkarrizketa publikoak izango dira.\nIzangaien proiektuen aurkezpen publikoa amaitutakoan, Balorazio Batzordeak puntuak emango dizkio hautagai bakoitzari, deialdiaren oinarrietan ezarritakoarekin bat etorriz.\nb) Merezimenduen balorazioa.\nBalorazio Batzordeak hautagai bakoitzaren merezimenduen balorazioa eta puntuazioa egingo du, deialdiaren oinarrietan xedatutakoaren arabera. Atxikiriko eranskinetan jasotzen da buruzagitzako lanpostuak betetzeko prozesu hauetan aplikatu beharreko merezimenduen baremoa.\nc) Akta eta izendapen-proposamena.\nEpaimahaiaren aktan, zehazki jaso beharko da epaimahaiko kideek hautagai bakoitzari baremoko atal bakoitzean emandako puntuazioa, baita epaimahaiak hautagaiei emandako puntuazio osoa ere, eta hori ez ezik, epaimahaiak puntuazioak emateko bai hautagai bakoitzak aurkeztutako zerbitzuaren kudeaketari buruzko memoria-proiektuaren edukiaren puntuazioa, bai egindako aurkezpen publikoaren puntuazioa oinarritzat hartu dituen alderdiei buruzko azalpen labur bat ere jaso beharko da aktan, beste ataletako puntuazio xehatuaz gain.\nIzendatua izateko, prozesu osoko gehieneko puntuazioaren erdia lortu behar da gutxienez, eta proiektua eta haren aurkezpena baloratzeko atalerako finkatutako gehieneko puntuazioaren erdia, nahitaez.\nBestalde, puntuazio handiena lortu duen hautagaiaren aldeko Balorazio Batzordearen proposamena jasoko da aktan.\nHautagaiek aurkeztutako proiektuak eta curriculumeko merezimenduak ebaluatzeko fasea amaituta, Balorazio Batzordeak izendapen-proposamena egingo dio Zuzendaritza Gerentziari, puntuazio handiena lortu duen hautagaiaren alde, eta, proposamenean, modu xehatuan adierazi beharko ditu baremoaren epigrafe bakoitzean hautagaiek lortutako puntuazioa. Ez badago deialdian zehaztutako eskakizunak betetzen dituen hautagairik edo hautagaiek ez badute lortu eskatutako gutxieneko puntuazioa, deialdia hutsik uztea proposatuko du Balorazio Batzordeak. Proposamen hori Osakidetzaren webgunean argitaratuko da.\nZuzendari-gerenteak, proposamena aztertuta, ebazpen bat emango du proposatutako hautagaia deialdiko lanpostua betetzeko izendatzeko edo deialdia hutsik uzteko. Azkeneko kasu horretan, arrazoia adierazi beharko du. Arrazoia hauetako bat izan beharko da:\nb) Ez dago deialdiko oinarrietako eskakizunak betetzen dituen izangairik.\nAurreko a) atalaren kasuan, Zuzendaritza Gerentziak onartuen eta baztertuen behin betiko zerrenda onartu ondoren utz dezake hutsik deialdia, izapide gehiagorik egin gabe.\nIzendapenaren Ebazpena interesdunei jakinaraziko zaie, eta Euskal Herriko Agintaritzaren Aldizkarian eta Osakidetzaren webgunean argitaratuko da. Ebazpenaren aurka, gorako errekurtsoa jarri ahalko zaio Ente Publikoko Zuzendaritza Nagusiari.\nAtalburu-lanpostua aldi baterako izendatuko da, lau urterako, eta epe hori luzatu ahal izango da Euskadiko Antolamendu Sanitarioaren ekainaren 26ko 8/1997 Legearen (uztailaren 21eko EHAA 138. zk.) 28. artikuluaren hirugarren arau komunean ezarritakoaren arabera.\nEbazpen honen aurka gora jotzeko errekurtsoa aurkeztu ahal izango zaio Osakidetzako zuzendari nagusiari, hilabeteko epean, Ebazpena dagozkion aldizkari ofizialetan azken aldiz argitaratu eta biharamunetik zenbatzen hasita.\nArrasate, 2021eko otsailaren 18a.\nDebagoieneko ESIko zuzendari-gerentea,\nLUISA M.ª DIEZ AZURMENDI.\nDEBAGOIENEKO ERAKUNDE SANITARIO INTEGRATUKO ETXEKO OSPITALIZAZIOKO ATALEKO BURUA LANPOSTUA BETETZEKO DEIALDIAREN MEREZIMENDUEN BAREMOA\nIzangaiek dagokion atalaren antolaketari eta funtzionamenduari buruzko Memoria-Proiektu bat aurkeztu beharko dute, kalifikazio-epaimahai baten aurrean aurkezpen publikoa egin beharko dute eta epaimahaiko kideek planteatutako galderei erantzun beharko dizkiete.\nFase honen puntuazioa bi atal hauetan xehatzen da:\na) Atala kudeatzeko aurkeztutako Memoria-Proiektuaren edukiaren balorazioa (gehienez, 15 puntu).\nKudeaketako Memoria-Proiektuan, atal hauek garatu beharko dira, gutxienez:\n(Deialdiko lanpostuaren ezaugarrien arabera, deialdiaren Ebazpenean, deialdia egin duen agintaritzak zehaztuko du ondorengo a.1), a.2) eta a.3) atalei zenbat puntu egotziko zaizkien gehienez:).\na.1.– Antolaketarekin eta kudeaketarekin lotutako atala (gehienez, 7 puntu).\nZerbitzuaren/Atalaren organigrama, buruzagitza-lanpostuaren funtzioak eta hari atxikiriko gainerako lanpostuen funtzioak adierazita.\nZerbitzuak/Atalak eta erakunde bereko beste zerbitzuek elkarren artean duten harremana.\nZerbitzuaren/Atalaren kudeaketa-plana, hobekuntza-arloak antolatzeko, aztertzeko eta detektatzeko helburuak zehaztuta eta haiek lortzeko behar diren neurriak identifikatuta. Eta horrekin batera, esleitutako giza baliabideak, materialak eta ekonomikoak eraginkortasunez erabiltzeko konpromisoa edo plana.\na.2.– Atal asistentziala (gehienez, 5 puntu).\na.3.– Irakaskuntzari eta ikerketari lotutako atala (gehienez, 3 puntu).\nIrakaskuntzaren planifikazioa ezartzea zerbitzuan/atalean.\nb) Memoria-Proiektuaren azalpen publikoa Balorazio Batzordearen aurrean (gehienez, 15 puntu).\nProiektuaren jendaurreko azalpena baloratzean, memoria-proiektua defendatzeko izandako argitasuna eta zehaztasuna hartuko dira kontuan, baita haren arlo garrantzitsuenak azaltzeko gaitasuna ere. Dagokion aktan, kide bakoitzak hautagai bakoitzari emandako puntuazioaren justifikazioa jaso beharko da, proiektuaren defentsaren argitasuna eta zehaztasuna baloratuta eta proiektuaren alderdi esanguratsuenak azaltzeko ahalmena kontuan hartuta.\nII.1.– Lan-esperientzia (gehienez, 13 puntu).\n– Dagokion espezialitatean fakultatibo gisa zerbitzua eman duen hilabete bakoitzeko: 0,0500 puntu.\n– Dagokion espezialitatean atalburu gisa zerbitzua eman duen hilabete bakoitzeko: 0,0750 puntu.\n– Dagokion espezialitatean zerbitzuburu gisa zerbitzua eman duen hilabete bakoitzeko: 0,1000 puntu.\n– Administrazio publiko sanitarioen zuzendari gisa edo zuzendariorde mediko gisa zerbitzua eman duen hilabete bakoitzeko: 0,1000 puntu.\nKontuan hartuko dira, lan-esperientzia gisa, Osakidetzako, Gizarte Segurantzako eta autonomia erkidegoetako osasun-zerbitzuetan edo edozein administrazio publikotakoan emandako zerbitzuak, bai eta Europar Batasuneko gainerako estatuetako sare publikoko osasun-zerbitzuetan emandakoak ere.\nZenbaketa osoa lan egindako egun naturaletan oinarrituta egingo da, eta baztertu egingo dira hilabetetik beherako soberakinak. Ondorio horietarako, 30 egun naturaleko multzoa hartuko da hilabetetzat.\nII.2.– Prestakuntza, irakaskuntza eta ezagutzaren hedapena (gehienez, 17 puntu).\nII.2.1.– Prestakuntza kudeaketaren arloan (gehienez, 3 puntu).\n– 20 eta 30 ordu bitartean: 0,2000 puntu.\n– 31 eta 50 ordu bitartean: 0,3000 puntu.\n– 51 eta 100 ordu bitartean: 0,4000 puntu.\n– 101 eta 200 ordu bitartean: 0,5000 puntu.\n– 200 ordu baino gehiago: 1,2500 puntu.\nErakunde ofizialek, unibertsitateek, erakunde sanitarioek, eta hala badagokio, elkargo profesionalek eta elkarte zientifikoek emandako eta egiaztatutako ikastaroak baloratuko dira, eta baita Osakidetzak edota beste edozein administrazio publikok hitzartutako etengabeko prestakuntzako akordioen arabera eman eta egiaztatutako ikastaroak ere, betiere titulu ofiziala lortzeko ikasketa-plan baten barrukoak ez badira.\nErakunde ofizialek, unibertsitateek, erakunde sanitarioek, eta hala badagokio, elkargo profesionalek eta elkarte zientifikoek emandako eta egiaztatutako ikastaroak baloratuko dira, eta baita edozein administrazio publikok hitzartutako etengabeko prestakuntzako akordioen arabera eman eta egiaztatutako ikastaroak ere, betiere titulu ofiziala lortzeko ikasketa-plan baten barrukoak ez badira.\nII.2.3.– Graduondoko prestakuntza (gehienez, 5 puntu).\n– Doktore-titulua: 3 puntu.\n– cum laude doktore-titulua: 4 puntu.\n– Unibertsitateko Aditu edo Espezialista titulua: 1 puntu.\n– Doktoretza-ikastaroak: doktoretza-ikastaroetako bikain edo ohorezko matrikula bakoitzeko (10 ikastaro, gehienez): 0,1000 puntu.\nEz dira kontuan hartuko doktore-titulua, cum laude doktore-titulua, ikertzeko nahikotasuna edo ikasketa aurreratuetako diploma lortzeko balio izan duten programetako doktoretza-ikastaroak.\n– Eskualdeko txosten bakoitzeko: 0,2500 puntu.\n– Estatuko txosten bakoitzeko: 1,0000 puntu.\n– Nazioarteko txosten bakoitzeko: 1,5000 puntu.\n– Eskualdeko ahozko komunikazio / poster bakoitzeko: 0,1500 puntu.\n– Estatuko ahozko komunikazio / poster bakoitzeko: 0,6000 puntu.\n– Nazioarteko ahozko komunikazio / poster bakoitzeko: 1,0000 puntu.\n– Argitalpen bakoitzeko (lehenengo egilea): 1,0000 puntu.\n– Argitalpen bakoitzeko (beste egile batzuk): 0,5000 puntu.\n– Liburu bakoitzeko (lehenengo egilea): 2,0000 puntu.\n– Liburu bakoitzeko (beste egile batzuk): 1,0000 puntu.\n– Kapitulu bakoitzeko (lehenengo egilea): 1,0000 puntu.\n– Tesina bakoitzeko: 1,500 puntu.\n– Medikuntza Fakultateko katedraduna, dagokion espezialitatean (urte bakoitzeko): 1,0000 puntu.\n– Egoiliarren irakaskuntzarako tutore akreditatua, dagokion espezialitatean (urte bakoitzeko): 0,5000 puntu.\n– Irakaskuntza, etengabeko prestakuntzako programa ofizialetan (orduko): 0,0500 puntu.


Hidrogeno-bateriak eta -pilak funtsezkoak dira mugikortasun jasangarrirako | Tecnalia\n2021ko uztailaren 28a\nEspainiak puntako berrikuntza-ekosistema du hidrogenozko bateriak eta pilak fabrikatzeko\nEspainiako enpresek protagonista izan nahi dute etorkizuneko mugikortasunean. Elektrizitatea metatzeko sistemak (era guztietako ibilgailu elektrikoetarakoak) zentro teknologikoak —hala nola TECNALIA— eta mugikortasunaren sektoreko enpresak elkarrekin garatzen ari diren proiektuen parte dira.\nBateria elektrikoak zabaltzeko eta ibilgailuetan jartzeko, kostuak murriztu egin behar dira. Mikel Lasa InnoEnergy Iberiako CEOaren arabera, "2025. urtean, ibilgailu elektrikoak erabat lehiakorrak izango dira, eskala-aurrezpenariari, hobekuntza teknologikoari, azpiegiturari eta erregulazioari esker".\nTECNALIAn zenbait ekimenetan ari gara lanean; adibidez, hidrogenoaren garapeneko balio-katean, eta erregai-pilan erabiltzen diren materialetan. M2Fren bateria eta kargatze-sistemen lantaldearen buru ere bagara.\n«Espainia, erregai-bateria eta -pilen fabrikatzaile» jardunaldi birtuala, Automozioko Hornitzaileen Espainiako Elkarteak (Sernautok) antolatua, Move to Future (M2F) Automozioko eta Mugikortasuneko Espainiako Plataforma Teknologikoarekin batera.\nHidrogenoaren Zentro Nazionala eta TECNALIA elkartu dira, hidrogenoa energia-bektore gisa garatzea eta ezartzea sustatzeko


Porrota Iruñean > universitario bilbao rugby\nuniversitario bilbao rugby > BERRIAK > Barbarians > Porrota Iruñean\nNafarren garaipen argia Valtecsa UBR “B” taldearen aurka. Etxeko taldea argi eta garbi nagusitu zen partidan. Bisitariek lehen zatiko tarte on batean eutsi zioten jokoari, aurrelari berdeen nagusitasunaren eta etxeko taldearen eskarmentuaren ondorioz partida beren alde lerratzen hasi zen arte.\nÚnica taldeak jokoaren arlo guztietan gainditu zuen UBR, meletik aginduz eta eskuzko jokoan ondo arituz, bikain aprobetxatu baitzituen egoera horiek.\nBilbotarrek zelaian izandako jokabidea nabarmendu behar da, markagailuan atzetik joan arren, fase estatikoetan lan ona egin baitzuten. Gainera, jokalarien lana ere nabarmendu behar da, aurkariek gainditzen zituztela ikusita ere, ez baitzuten amore ematen zelaian.\nOrain ikasten eta hazten jarraitu behar da.\nGizonezkoen I.Euskal Liga / 1. Jardualdia – La Única RT 50 vs Valtecsa UBR “B” 0\nArgazkiak: La Única RT ( Javier Arregui)


Unibertsitate Inklusiboari buruzko V. Kartel Lehiaketako sarien banaketa - UPV/EHU\nUnibertsitate Inklusiboari buruzko V. Kartel Lehiaketako sarien banaketa\nV. Kartel Lehiaketako irabazleak. Argazkia: Nagore Iraola. UPV/EHU\nUniversidad del País Vasco/Euskal Herriko Unibertsitateko Ezgaitasunak dituzten Pertsonentzako Zerbitzuak lehiaketaren V. ediziorako deialdia egin zuen unibertsitate inklusiboaren adierazgarri izango den kartela aukeratzeko. XXI. mendeko unibertsitate inklusiboa, hau da, desgaitasunak eta, oro har, hezkuntza premia bereziak dituzten ikasle guztiei ikasketetan eta unibertsitateko jarduera guztietan sarbidea eta parte hartzeko aukera berdintasuna emango diena.\nLehiaketaren helburua da ikasleek inklusioari buruz hausnartzea eta proposamenak kartel batean isla ditzaten. Izan ere, kartel irabazlea inprimatu egiten da, gero unibertsitateko ikastegi guztietan ikus dadin.\nBosgarren edizio honetan, UPV/EHUko hiru campusetako titulazioen graduko, graduondoko eta masterreko ikasleen 43 kartel jaso ziren, eta horietatik 15 aukeratu ziren erakusketa ibiltari bat egiteko. Eta aukeratutako horien artetik daude kartel irabazleak.\nArantza Martínez Ikasleen zuzendariak banatu zituen lehiaketako sariak: iPad Air bat lehenengo sarituari, ehudendaren bale bat (300 €) bigarrenari, eta ehudendaren bale bat (150 €) hirugarrenari.\nHauek dira saritutako kartelak:\nGizarte Komunikazioa Doktorego Programa\nV. Kartel Lehiaketak irabazleak eta Arantza Martínez Ikasleen zuzendaria. Argazkia: Nagore Iraola. UPV/EHU\nUnibertsitate Inklusiboari buruzko V. Kartel Lehiaketako sarien banaketa. Argazkia: Nagore Iraola. UPV/EHU\nUnibertsitate Inklusiboari buruzko V. Kartel Lehiaketako lanen erakusketa. Argazkia: Nagore Iraola. UPV/EHU\nInprimatu Unibertsitate Inklusiboari buruzko V. Kartel Lehiaketako sarien banaketa


naiz: agenda - Julene Azpeitia ipuin lehiaketa\n2017/07/13 - 2017/09/30\nJulene Azpetia ipuin lehiaketaren 30. edizioa abian da eta parte-hartzaileek lanak entregatzeko aukera izango dute irailaren 30era arte.\nIdatziaren gaia librea izango da eta parte hartu ahal izateko baldintzen artean, azpimarragarrienak dira idatzia euskara hutsean izatea, aurretik argitaratu gabe egotea eta 6-15 orri arteko luzera izatea. Lanak udaletxean edo posta elektronikoz aurkeztu ahal izango dira.\nSari banaketaren harira, Zumaiako Udalak izendatutako epaimahaiak ebatziko du lehiaketa eta hiru sari banatuko dira: lehen saria 3.000 euro, bigarrena 1.500 euro eta hiugarrena 1.000 euro.\nForuen Enparantza Plaza


Literatur Emailuak » 2010 » Ekaina\nEka 23 10\nHain da triste la vie de l’artiste\nPott aldizkariaren azken alea Pott Tropikala izan zen, duela 30 urte 1980ko ekainean plazaratua. Editorea Jose Irazu eta biltegi arduraduna Joxemari Iturralde zirela, 88 orrialdeko aldizkari handi eta eder haren bi mila ale inprimatu zituzten, izenburu bereko bi hitzaurrerekin: Hain da triste la vie de l’artiste. Lehen hitzaurrea asmo berriez ari zen: “Beti egongo da, orrialde hauetan zehar, lan monografiko bat, gutxienez bat, eta gaur Praga eta Pragako idazle eta giroari buruz bezala, bigarrenean pinturaz luzatuko gara”. Baina ez zen aldizkari gehiago izan. Segidako hitzaurreak bazuen abisu moduko bat azken lerroetan: “Pott Tropikala honetan, ikusten duzuenez, material pilo bat sartu dugu, apika gehiegi. Baina horrek arrazoi bat du: inork ez daki hemen bihar edo etzi bizirik segituko duen, eta jakina, testamendua utzi nahi dugu. Daukagun guztia ahalik eta lasterren bota, zizareak jan gaitzaten baino lehenago”. Pott Bandak sei aldizkari eta Bernardo Atxagaren Etiopia poema liburua argitaratu zituen 1978-1980 urteetan.\nEka 21 10\nTrenez egindako bidaia\nAron Hector Schmitzek Italo Svevo izengoitia baliatu zuen 1892an lehendabiziko nobela argitaratu zuenean: Una vita. Bigarrenarekin (Zaharreria) ere ez zuen arrakastarik izan, eta literatura alde batera utzi zuen, harik eta Triesten ingeles irakasle zebilen James Joyceren adiskide egin zen arte. 1923an argitaratu zuen hirugarren nobela: Zeno-ren kontzientzia (Svevo bezalaxe, tabako errezale baten istorioa), Eugenio Montalek laudatua eta Joyceren laguntzaz ondoren frantsesez ere argitaratua. Laugarren nobela idazten ziharduenean (Agure baten aitorpenak), kalea zeharkatzen ari zela auto batek harrapatu eta zauriak osatu ezinda hil zen 1928an, ospitalean azken zigarroa erretzen uzteko eskean. Euskaraz Bidaia sentimental laburra (1925) baino ez daukagu, Lombardiatik Friulira trenez egindako bidaia bat, orain sarean eskaintzen dizuguna Maite Lopetegiren itzulpenarekin.\nEka 15 10\nSadeko Markesaren Justine\nDonatien-Alphonse-François, Sadeko Markesa deituraz ezagutua, Parisen jaio zen 1740ko ekainean. Jesuiten eskola batean ikasia, han piztu zitzaion literatura eta antzerki zaletasuna. 30 urte zituela Mazan antzokia atondu zuen Lacoste gazteluan, eta baita antzerki talde bat sortu ere. Baina idatzitako obretatik bakarren bat baino ez zen taularatu Parisen: Oxtiern kondea (1791n). Hogeita hamar urtetik gora egin zituen preso Sadeko Markesak: sexu eskandaluengatik, politika kontuengatik eta bere idatziengatik. Haren bi liburu ditugu euskaraz: Bego Montoriok itzulitako Filosofia apaingelan (2001, Txalaparta) eta Mikel Hoyos Seinek itzulitako Justine edo Bertutearen zorigaitzak (1997, Ibaizabal), orain sarean eskaintzen duguna. Juliettek bere ahizpa Justineri esango dio: hamabost urte betetzear eta daukagun gorputzarekin, ezinezkoa da gosez hiltzea. Justine zorigaitzean biziko da bertutearen alde eginda, Juliette aldiz aberats eta alegera.\nEka 01 10\nJokin Urain, Ez dago etxean\nJokin Urain hogeitaka urtez daukate preso Espainian. Bost libururen egilea da: bi nobela, kronika bat eta bi saiakera; bostak kartzelan idatziak. Ekainaren 3an (osteguna) Donostiako Udal Liburutegian Jose Luis Otamendik aurkeztuko du Jokin Urainen saiakera berria: Ez dago etxean, 1937-2009 urte bitartean kartzelan idatzi den euskal literaturari buruz diharduena. Idazle presoen eta preso idazleen lanen berri dakar, hala aldizkarietan nola genero guztietako liburuetan argitara emandakoaren entziklopedia txiki bat da. Eta aldi berean, Ez dago etxean euskal presoen ihesaldien kontakizuna ere bada: ihes ongi burutuena, ihes zapuztuena eta ihesaldi amestuen mapa. Dena da benetakoa liburu honetan: kontatzen diren gertaerak, sakonera doazen gogoetak eta egiten diren ametsak.\nMertxe Agirrezabal hil da\nEkainaren 1ean hil da Mertxe Agirrezabal. Azkoitian jaioa 1961ean, Bukaresteko unibertsitatean egin zituen ikasketak. Berarengana jo genuen 1993an, Susa aldizkariaren 30. alea prestatzen ari ginela, Mircea Dinescu idazle errumaniarraren poema batzuk itzuli nahi baikenituen, zubi-hizkuntzarik erabili gabe. Lankidetza horren emaitza gozoa da Heriok egunkaria irakurtzen du liburuko sorta hau, hiru poemakoa: Iheslariaren agerpena, Exilioa eta Dantza.


Euskadik Bilbon ostatatuko du martxoaren 10etik 13ra Imaginenano 2015 Azoka, nanozientzien eta nanoteknologien sektoreko Europako ekitaldi handienetakoa - SPRI\nSPRI » Ris3 euskadi » Euskadik Bilbon ostatatuko du martxoaren 10etik 13ra Imaginenano 2015 Azoka, nanozientzien eta nanoteknologien sektoreko Europako ekitaldi handienetakoa\nEAEko parte-hartzaileak SPRI-nanoBasque pabilioian batuko dira, non eskaintza zientifiko-teknologikoko eragileek eta euskal enpresek 175 m²ko erakusketa-espazio bat izango baitute nanozientzien eta mikro eta nanoteknologien esparruko garapenak azaltzeko. NanoBasquek industri arloko hiru saio antolatuko ditu Industria Foroan. Aurtengo edizioan Industria Foroa bereziki diseinaturik dago informazio-gune izan dadin enpresa parte-hartzaile eta bisitarientzat, hala aukera izango baitute nanoteknologiak beren negozioetan izan ditzakeen aplikazioei buruz informatzeko. Izen-emateak: https://www.spri.eus/es/listado-de-eventos?type=2. Euskadi erreferentziazko gune bihurtu da ezagutzan eta teknologian intentsiboak diren ekimenetan; horren erakusgarri da Euskadin antolatuko dela Imaginenano azoka eta Euskadin egingo dela baita ere BioSpain 2016 ekitaldia\nIkusirik nolako arrakasta izan zuten 2011 eta 2013ko edizioek, aurten ere Euskadi izango da Imaginenano 2015 azokaren egoitza. Bilbao Exhibition Centre-ek (BEC) nanozientzien eta nanoteknologien arloko Europako ekitaldi handienetako bat ostatuko du Eusko Jaurlaritzaren eskutik. Martxoaren 10etik 13ra izango da eta 1.000 bisitari baino gehiago espero dira.\nHirugarrenez hautatu da Euskadi topaketa honen egoitza izan dadin, horrek argi erakusten duelarik gure eskualdea oso dinamikoa dela arlo horietan. Argi dago baita ere Eusko Jaurlaritzak eginiko apustu estrategikoaren emaitza dela, zeinak ahalegin handia egin baitu Euskadi nanozientzien eta nanoteknologien mapa globalean kokatzeko. Apustu hori 2008an hasi zen nanoBasque Estrategia definitu zenean, zeinaren helburua baita enpresen garapena sustatzea mikro eta nanoteknologiak txertatuz Euskadiko sektore industrial guztietan.\nEuskadik berriro ostatatuko du nazioarteko ekimen garrantzitsu hori, hainbat helbururekin: negozio aukerak eskaintzea, lankidetza merkatuak irekitzea eta ezagutzak transferitzea ikerketa-komunitateen eta sektore industrial anitzetako enpresen artean. Izan ere, mikro eta nanoteknologiak teknologia bideratzaile gisa identifikatu dira espezializazio adimenduneko Euskadi RIS3 estrategian, eta 200dik gora euskal enpresak dagoeneko integratu dituzte teknologia horiek –batzuek beste batzuk baino gehiago- beren produktu/prozesuetan.\nEdizio honen helburu nagusia da interesak batzea esparru zientifikoan eta industrialean. Alderdi zientifikoari dagokionez, nazioarteko sei hitzaldi eskainiko dira Imaginenano-n, eta euskal presentzia nabarmena izango da hitzaldi horietan, Euskadin garatutako ikerketa zientifiko-teknologikoko proiektu garrantzitsuek parte hartuko baitute.\nNanoBasque Agentziak koordinatutako 175 m²ko pabilioiak kokaleku estrategikoa eskainiko die nanozientzien eta mikro eta nanoteknologien esparruetan lan egiten duten euskal enpresa eta eragileei; pabilioi horretan aukera izango dute beren eskaintza erakusteko eta eduki teknologiko handiko merkatuetara zuzendutako beren proiektu berritzaileak ezagutarazteko.\nIndustria arloan, NanoBasquek industri arloko hiru saio antolatuko ditu Industria Foroan. Aurtengo edizioan Industria Foroa bereziki diseinaturik dago informazio-gune izan dadin enpresa parte-hartzaile eta bisitarientzat, hala aukera izango baitute nanoteknologiak beren negozioetan izan ditzakeen aplikazioei buruz informatzeko. Foro horretako parte-hartzaileek aukera izango dute teknologia berritzaileenak aurkezteko, ezagutza eta know-how-a trukatzeko, balizko bazkideekin harremanetan jartzeko eta nazioarteko kolaboratzaileak bilatzeko I+G-ko proiektu estrategikoetarako.\nAldi berean, European Enterprise Network (teknologi arloko eta I+G+B-ko Europako programetarako laguntza ematen die ETEei) sare europarrarekin batera Brokerage Event ekitaldia antolatuko da, garatzaile teknologikoak eta horien erabiltzaileak elkartzeko eta lankidetza teknikoa sustatzeko. Ekitaldi horrek osatuko ditu Industria Foroko saioak, martxoaren 12an egingo direnak goizez eta arratsaldez.\nBilerak formalizatzeko izen-emateak martxoaren 8a baino lehen egin behar dira http://www.b2match.eu/imaginano2015 atarian.\nSaio honetan nanozelulosak paperaren industrian eskaintzen dituen aukerak aurkeztuko dira eta gaur egun nazioartean lantzen ari diren aplikazio itxaropentsuenak ezagutaraziko da. Paperaren Klusterrak, Tecnaliak eta nazioarteko beste eragile/enpresa batzuek ere parte hartuko dute saio horretan.\nNanosafety & EHS Advance (martxoak 11, asteazkena, goizeko saioa)\nNanomaterialak erabili nahi badira produktu eta sektore industrialetan, lehenik eta behin, behar bezala eta erabateko segurtasunez manipulatu behar dira nanomaterial horiek. Saio honetan aurkeztuko dira hainbat industriak esparru honetan dituzten premiak. EHS Advance ekimenak, euskal industriari laguntzen dionak Ingurumen, Osasun eta Segurtasun arloetan nanoteknologia modu seguruan sartzen, gida okupazionala eta ingurumen gida aurkeztuko ditu.\nNanomedikuntzak aplikazio potentzial asko ditu, eta batzuk dagoeneko merkatuan daude. Aukera horretaz ongi jabeturik, Euskadik hainbat urte daramatza esparru horietan ikertzen, eta hainbat garapen berri aurkeztuko dira saio honetan.


Amazon Prime Video 30 eguneko doako proba (2020) - Egiaztatutako metodoa - Aisialdia\nNola lortu Prime Video 30 eguneko doako proba?\nLineako igorpena muga berri bilakatu da, Amazon Prime Videos bezalako telefonoetarako streaming aplikazioen aurkezpenarekin. Jendeak nahiago du etenik gabeko entretenimendu esperientzia ohiko telebista kateen aldean. Prime Videos-ek erabilerrazak diren funtzio ugari ditu. Korrelazio aldetik, edukiaren kalitatea harrigarria da mundu guztiak egiaztatu nahi izatea.\nPrime Videos-ek mundu osoko telesail eta film gogokoen sorta eskaintzen dizu. Ez duzu derrigorrez eskualde murrizketarik ere. Hala ere, aisialdi horiei atxikitako kuota bat dago. Harpidetza hau lortzeko gogorik ez baduzu, agian 30 eguneko doako probak zalantzak argitzeko gai izango litzateke.\nEman izena 30 egunetarako - doako proba\nAbantailak Prime Video Free Trial-ekin:\nDoako 30 eguneko probak Amazon-ek zerbitzu hornitzaile gisa zurekin konfiantza sor dezake. Harpidetutako kide gisa erabilgarri egongo liratekeen zerbitzu eta zerbitzu ugari azter ditzakezu. Hori dela eta, probarekin ikus dezakezu edukia zuretzako den edo ez. Hona hemen epaiketa ideia hobea izateko arrazoi batzuk.\nDoako edukia:Prime Videos-en 30 eguneko epaiketan ez dago inolako mugarik. Horrela, eduki sorta osora sarbidea duzu. Ikuskizunak eta filmak ikusi, deskargatu edo geroago markatu ditzakezu.\nErabaki hobea:Proba probatu ondoren, Amazon Prime Video harpidetzak inbertsioa merezi duen edo ez zehaztu dezakezu. Hogeita hamar eguneko denbora egokia da Prime Videos-ek mahaira eramaten zaituena ulertzeko.\nErosketak egiteko prestazioa:30 eguneko doako bideo probak premium kidetzarako sarbide osoa dakar. Kide hau erabil dezakezu eskaerak egiteko eta linean erosteko. Beste edozein kide nagusik lortuko lituzkeen aisialdi eta eskaintza berberak emango dizkizu.\nDirua aurreztu:Harpidedun izateko asmoa baduzu ere, hobe da doako probaldia aprobetxatzea. Harpidetza paketean hilabete gehiago lortzea bezalakoa da. Esanguratsua da zer gertatzen da harpidetzatik ateratzea erabakitzen baduzu? 30 eguneko proba hau ziur egoteko modu bikaina da.\nLehen bideoaren doako proba lortzeko urratsak:\nPrime Video ofiziala edo Amazon Webgunea bisita dezakezu. Amazonera harpidetzeari edo probatzea lortzeari buruzko alderik onena Amazon plataforma guztietan aplikatzen da, erosketa guneetan eta Amazon Music-en barne. Jarraitu urrats hauei:\nJoan 'Nire harpidetza' edo 'Harpidetzak' atalera. Bertan doako probaldia hasteko aukera aurkituko duzu.\nBestela, Amazonek pankartak erakutsi ohi ditu bazkide ez direnentzako doako probaldia hasteko. Beraz, klik egin dezakezu zure burua birbideratzeko.\nZiurtatu Amazon-ek balio duen txartela edo ordainketarako beste aukera bat duzula.\nJarraibide argiak jarraitu behar dira. Epaiketa hasteko planetako bat aukeratu behar duzu. Probaren onurak zuk aukeratutako plana islatuko du.\nHori da behar dena. Egin behar duzun bakarra Hasi saiakeran klik egitea da.\nNon erabil ditzakezu Prime bideoak proban izena eman ondoren?\nPrime Videos edozein plataformatan erabil dezakezu. Mugikorretarako aplikazio ofizial bat dago eskuragarri bideoak noiznahi erabiltzeko eta erreproduzitzeko. Edukia deskargatu dezakezu geroago ikusteko.Bestela, Prime Videos erreproduzitu dezakezu zure ordenagailu eramangarrian edo ordenagailuan gune ofiziala bisitatuz eta saio hasierako datuak betez. Erabil dezakezun gailu motan ez dago inolako murrizketarik.\nPrime kidea Amazon beste plataforma batzuetara zabaltzen da. Beraz, Amazon Music goza dezakezu kalitate handiko musika erreproduzitzeko. Amazon erosketak azken informazio, eskaintza eta eguneratze guztiak ere ekarriko dizkizu. Entrega nagusia eta antzeko beste ezaugarri batzuk aprobetxatu ditzakezu.\nPrime bideoen bateragarritasuna:\nPrime Videos sistema eragile guztiekin bateragarria da: Android, iOS eta Windows. Smartphone, ordenagailu, tableta edo beste edozein gailutan erabil dezakezu. Webgune formatuan eskuragarri dagoenez, ia edozein arakatzaile erabil dezakezu Amazon edukira sartzeko. Hala ere, arakatzaile batzuk beste batzuk baino hobeto bateragarriak dira.\n1Q. Ba al dago kargurik Amazonen 30 eguneko saiakuntzan?\nUrteak:Ez dago gehiegizko kargarik 30 eguneko probaz gozatzeko. Hala ere, badaude Amazonek funtsak transferitzen dituen zure kreditu txarteletik edo kontutik autentifikatzeko. Hala ere, funts horiek minimalistak dira, oraindik doako proba dela. Ordainketa edo harpidetza berritzea ziurtatzeko da.\n2Q. 30 eguneko beste proba bat lor dezaket?\nUrteak:Amazonek 30 eguneko proba bakarra eskaintzen die erregistratutako erabiltzaileei. Doako beste proba bat probatu nahi baduzu, beste kontu bat erabili beharko zenuke ordainketa xehetasunekin. 30 eguneko proba-aldian kontu bera birritan erabiltzeko modurik ez duzu.\n3Q. Amazon Harpidetzaren berritze automatikoa al da?\nUrteak:Bai, Amazon lehen kidetza automatikoki berritzen da proba amaitu ondoren. Doako proba aukeratzerakoan hasieran aukeratu zenuen planaren arabera kobratuko zaitu. Hori dela eta, zerbitzuarekin pozik ez bazaude harpidetza bertan behera uztea ideia ona da.\n4Q. Zenbat pantaila eskaintzen ditu Amazon Prime-k?\nUrteak:Harpidetza estandarrerako, hiru pantailetan erreproduzitu ahal izango duzu aldi berean, inolako mugarik gabe. Plataforma anitzeko erabilgarri dago eta ordaindutako edukira sarbidea duzu. Beraz, HD edukia ordainduz gero, plataforma guztietan, ordenagailuan, mugikorrean edo beste edozeinetan erabilgarri egongo litzateke.\nAmazon kontuaren harpidetza bakarra herrialde osoan dabil. Beraz, kontu berdinarekin funtziona dezakezu edozein lekutan, inolako kezkarik gabe. Hau 30 eguneko probarako ere balio du. Beraz, Amazonekin gozatzen duzun bitartean bidaiatzeko asmoa baduzu, joan zaitez.\nIdeia ona da zerbait erosi baino lehen beti egiaztatzea. Amazonen 30 eguneko proba beste lehiakide batzuen aurretik jartzen duen ekimen bikaina da. Beste streaming zerbitzu batzuk antzeko aukerak zabaltzen saiatzen ari diren bitartean, Amazonek bat izaten jarraitzen du guztientzako balio duen kontu bakarraren aisialdia dela eta.\nHurrengo 30 egunetan lasaitzeko asmoa al duzu edo oporretara joateko asmoa duzu? Zer moduz lortuko duzu Amazon zure entretenimendu eskakizunetarako? Lortu doako probaldia gaur eta gozatu eduki bikaina, datuak aurrezteko eta familientzako egokia, inolako mugarik gabe.\nIkasleek egiaztatu beharko zenukeen eskaintza\nSpotify Ikaslearen Deskontua\nmegavideo telebista saioak doan\nwindows for safari download apple\npluto tv aktibazio kodea doan\ntelesailak doan ikusteko gune onena\nSteam jokoa huts egin du\nhileko doako netflix kodea\nInterneteko gauzarik interesgarriena


Moroak gara behelaino artean? - Karrikiri Euskal Denda\nMoroak gara behelaino...\n2011. urteko Euskadi Sariaren...\n> Liburuak>Saiakera>Moroak gara behelaino artean?\n2011. urteko Euskadi Sariaren irabazlea, Saiakera arloan\nJoseba Sarrionandiaren liburu ezberdina duzu Moroak gara behelaino artean? hau. Bereber hizkuntzaren lehenetako gramatika egilea den Pedro Hilarion Sarrionandiak piztutako jakin-minetik abiatuz, liburua saio-lan anitza eta sendoa da.\nBertan aurkituko dituzu pertsonaia historikoak eta gerla kolonialei buruzko gogoetak, aitormen pertsonalak eta iritzi politikoak, biografia bitxiak eta pasadizo sinesgaitzak, hizkuntzei buruzko ideiak...\nEgileak berak hitzaurrean dioen moduan: «Ni gramatika baten bila sartu nintzen kasba honetara. Gerla egitera ere bai, gerla hitzari Joannes Etcheberri Sarakoak eman zion zentzuan, non gerrak erran nahi duen inorantzia uxatzeko jarduna. Lauzpabost liburutan aurkez nezakeen: xelha gramatika egin zuen fraidearen biografia, Arrifeko errepublika artegaren historia, inperialismoaren kritika entsegua, amazigeraren edestia edota Espainiaren eta Frantziaren mendean euskaldunok egin beharreko protesta. Gaiak mugatuz gero akademikoagoa litzateke dena, elementu diskordanteak kanpoan geratuko lirateke, ordea. Eta nik diskordantziei buruz idatzi nahi izan dut. Diskordantziek elkarri argi apur bat emateko, konstelazioetan izar batek bestea argitzen duen moduan».


Udala Eusko Jaurlaritzako Ingurumen sailarekin bilduko da herriko ke-isurketen arazoaz hitz egiteko | Usurbildarrak aurrera\n← Urriaren 22an ‘Mundualdia’ jaialdia ospatuko da Usurbilen\nAndatza M.K.T.ak antolatuta azaroaren 12an Arabako Elgeako zerrara mendi irteera →\nUdala Eusko Jaurlaritzako Ingurumen sailarekin bilduko da herriko ke-isurketen arazoaz hitz egiteko\nPosted on 2017/10/16 | Utzi iruzkina\nGaur, urriak 16, Usurbilgo Udalak bilera izango du Eusko Jaurlaritzako Ingurumen saileko arduradunekin, herrian dauden ke-isurketen inguruan hitz egiteko. Bilera honetan, herritarren eta udalaren eskaerak helaraziko dizkiote Eusko Jaurlaritzari, herrian dauden ke-isurketen aurkako neurriak hartu ditzan.\nXabier Arregi, Usurbilgo alkatea: “Gure eskuetan genuen guztia egin dugu Usurbilen ke-isurketak kontrolatzeko, baina egiaztatu dugu Udalak ez duela gai horrekiko eskumen handirik. Hori dela eta, benetan egoera geldiarazteko eskumena daukan erakundearengana jo dugu askotan, arazoari irtenbide bat eman nahian. Oraingoan bilera bat izango dugu Gasteizen, eta bertan Udalak zein herritarrek dituzten kezkak mahaigaineratuko ditugu. Arazo honek Eusko Jaurlaritzaren irterbentzio zuzena eskatzen du, eta hain justu hori nabarmenduko diegu”.\nUrte luzez ugariak izan dira herritarren kexuak. Udalak bere aldetik hainbat neurri hartu izan ditu gai honetan baina badirudi arazoak bere horretan segitzen duela. Arazoa ahal bezain laster eta behin betiko konpontzeko ahaleginean diharduela dio Udalak. Irailean esaterako, UCIN lantegiak ustez kanporatzen dituen ke eta usaien inguruan herritarrak berriz kexatu ziren. Iluntzeetn batez ere eta euria egin duenean itolarrizko usai txarra izan da herrian zehar. Egoera honen aurrean Usurbilgo Udalak idatzi bat kaleratu zuen bere webgunean.\nUsurbilgo Udalaren adierazpena\nEgunotan Usurbilen dabilen usain txarrari dagokionez:\nUdalak badu gertakari horren berri eta behin betiko soluzionatzeko bi ildo ezberdinetan ari da lanean. Alde batetik, ke isurketak egitearen ardura daukan enpresarekin, eta, beste batetik, Eusko Jaurlaritzarekin.\nLegegintzaldi honetan hainbatetan bildu gara enpresako arduradunekin. Azken bilera ostiral honetan izan zen, problematika honi irtenbidea bilatu nahian.\nEusko Jaurlaritzako Ingurumen Sailarekin harreman zuzena du eta izan du Udalak, eta bilera bat egiteko eskaera egina dago duela aste batzutatik.\nUdalaren eskaera jarraituen ostean, enpresak labe berria jarri behar izan zuen 2014ean, eta tarte honetan gure asmoa izan da labe zaharra behin betiko ixtea eta ke-erauzgailu berria jartzea. Negoziaketa luzeak izan ditugu beraiekin, bolada batean hitz onak ere bai, baina aurrerapausorik ez zegoela ikusita, elkarrizketak eten egin genituen duela aste batzuk. Behin eta berriz ari gara Eusko Jaurlaritza egoeraren larritasunaz ohartarazten, beren interbentzioa eskatzen eta gure inplikazioa eta laguntza eskaintzen. Bien bitartean enpresari hirigintza arloko zigor-espedientea irekitzea erabaki genuen ekainean. Espediente horrek bere bidea egiten jarraitzen du.\nUdala gaiarekin harremana daukaten eragile guztiei indar egiten ari da, aldaketak ahalik eta azkarren eman daitezen.\nKearen lehen sintomak\nKea arnastu duten herritarrek esandakoaren arabera, lehen sintomak begietan azkurea eta malkoak dira eta eztarrian azkurea/pikorea izatea. Segituan nabarmentzen da usaia, lehorra eta oso txarra. Gainera dagoeneko konturatu dira noiz izaten diren isuri hauek: “normalean gauetan eta eguraldi txarreko egunetan, euria egiten duenean”.\nUcin lantegian labe bat dago eta bertan aluminioaren galdaketa egiten da. Herritarrak, eta bereziki Atxegaldeko bizilagunak kezkatuta daude: “Usai eta ke horiek eragiten dituzten hondakinen berri ez daukagu, zehazki zer hondakin erretzen duten ez dakigu”\nUcin ingurumenarekin konprometitua\nUcin lantegiak bestalde, bere webgunean, ingurumenarekin konprometitua dagoela dio. Hori horrela dela frogatzeko bertan ikusgai dituzte hainbat ziurtagiri. (klik).\nKea ikusi edo arnastuz gero, deitu\nHalakorik sumatuz gero, Udaltzaingora deitzeko gonbita luzatzen dute. Hauxe, udaltzainen telefono zenbakia: 943 361 112\nGai honen inguruan maiz jarri ditugu berriak. Urteak pasa dira eta herritarren kexuak tarteka bere horretan jarraitzen dute. Jarraian gai honen inguruko berriak jarri dizkizuegu:\n2016-06-30: Erraustegiaren eta Ucin lantegiaren aurkako pankartak eta pintadak Santixabel jaien hasieran\n2016-04-26: Eusko Jaurlaritzak intzidentzia ireki du Usurbilgo Ucin lantegiak eragindako ke-isuriak aztertzeko\n2013-12-05: Udalak aire kalitateaz eta UCINnen ke-usai arazoaren inguruan bilera informatiboa antolatu du\n2013-09-16 Usurbilgo Udalak bilera deitu du UCIN lantegiaren inguruan herrian dagoen arazoaz hitz egiteko\n2013-05-27 UCIN lantegiak eragitzen dituen usai txarren aurrean Udaltzaingora deitzeko eskaera egin du Udalak\n2013-03-01 Itayak deituta 20:00tan ‘Ucinek usurbildarren osasunarekin jolasten du’ lemapean elkarteratzea\n2013-02-01 Gaur 20:00tan ‘Ucinek usurbildarren osasunarekin jolasten du’ lemapean elkarteratzea. Gozen denok!\n2013-01-11 ITAYAk deituta gaur ke eta usain txarren arazoei aurre egiteko herri batzarra Potxoenan\n2013-01-04 Gaur 20:00etan kutsaduraren aurkako elkarreratzea Mikel Laboa plazan\n2012-10-09 ‘Ucinek usurbildarren osasunarekin jolasten du’ elkarteratzea burutu zen pasa den ostiralean\n2012-09-04 Itayak antolatuta Usurbil osasuntsuago bat lortzeko kutsaduraren aurkako elkarretaratzea ostiralean\n2012-10-02 Ostiralean Atxegalden elkarteratzea ‘Ucinek usurbildarren osasunarekin jolasten du’ lemapean\n2012-09-10 Itayak deituta, urriak 5ean UCINek zabaltzen dituen usaiak eta keak salatzeko elkarteratzea Atxegalden\n2012-08-10 UCIN lantegiko ke-isurketen inguruko txostena kaleratu du Udalak\n2012-06-04 Ostegun honetan airearen kutsadurari buruzko bilera egingo du Udalak Atxegalden\nIRAILAK 24, ASTEARTEA: Usurbilgo Euskaraldia batzordeak antolatuta, Euskaraldiaren bigarren edizioa prestatzen jarraitzeko bilera irekia. Potxoenean, 17:00etan\nIRAILAK 24, ASTEARTEA: Udarregi Ikastolak, Noaua! Kultur Elkarteak eta Usurbilgo Udalak sustaturiko Zirimara eskola kiroleko egitasmorako hiru hezitzaile behar dira. CVak aurkezteko azken eguna\nIRAILAK 27, OSTIRALA: “Xua Gurasoekin Etxera” plataformak deituta, euskal presoen eskubideen aldeko hileroko elkarretaratzea: “Xua Gurasoekin Etxera!” kantuaren aurkezpena eta sinadura bilketa. Orioko plazan, 20:00etan\nIRAILAK 28, LARUNBATA: Usurbilgo Udalaren eta Ereiten Kultur Zerbitzuen eskutik, Harria Hitz-Dzirt Dzart bisita gidatua. Usurbilgo frontoian, 10:00etan\nIRAILAK 28, LARUNBATA: Usurbilgo Kantu Taldeak antolatuta, kantu-jira herria zehar. Mikel Laboa plazan, 12:30ean\nIRAILAK 30, ASTELEHENA: Santuenea Kultur Elkarteak antolatuta, argazki lehiaketa. Argazkiak aurkezteko azken eguna\nIRAILAK 30, ASTELEHENA: Azaroaren 1ean Aitzaga Elkarteak antolatuta, XIV. Artisautza Azoka. Azokan parte hartzeko izen-ematearen azken eguna\nURRIAK 3, OSTEGUNA: Usurbilgo Udaleko Parekidetasun Sailak antolatuta, urriaren 3tik abenduaren 12ra ‘Komunikazio gaitasunak, harreman parekideak eta gatazkak gainditzea’ ahalduntzeko ikastaroa. Bake epaitegiaren atzeko lokalean, 17:00-19:00\nURRIAK 7, ASTELEHENA: Usurbilgo Udaleko Parekidetasun Sailak antolatuta, urriaren 7tik abenduaren 16ra Biodantza ikastaroa. Bake epaitegiaren atzeko lokalean, 15:30-17:00


Azkenik, 45 urtetik gorakoentzako metalaren sektorean (espezialitate industriala, elektronikoa eta aeronautikoa) Fundación Urbegi, lankidetzan sustatu da. Irabazi asmorik gabeko erakunde horren helburua da Bizkaian laneratzeko zailtasun bereziak dituzten pertsonak sustatzea. Guztira 15 lagunek hartuko dute parte.\nHasi da 111 parte-hartzaile berrientzako LaborLan enplegu-prestakuntza programaren bigarren edizioa\nCategorías: langabezia eta .LaborLan. Perfiles de personas: Lan bila nabil eta .Enpresa bat naiz. 23.04.2021\nGuztira 73 pertsonak izan dute lan-esperientzia programaren lehen edizioan\nSei sektore ekonomiko berrietako enpresetako lan-esperientzia lanaldi osoko aldi baterako lan-kontratu baten bidez gauzatuko da, gehienez ere lau hilabetez.\nBilboko Azkuna Zentroan egingo den ekitaldi batean, sei erakunde laguntzaileetako ordezkariek eta nekazaritza, bioosasuna, eraikuntza, zainketa-ekonomia, galdaketa eta metal arloko sei enpresatako ordezkariek hartuko dute parte.\nTeresa Laespada: “LaborLan programak langabeei laguntzen die modu integralean”.\nKasu honetan, foru agentziak aukeratutako sei sektoreak (langabezian dauden pertsonentzako enplegu eta prestakuntza programa mistoa), honako hauek dira: Nekazaritza, Bioosasuna, Eraikuntza, Zainketa Ekonomia, Basogintza, galdaketa eta Metala.\nAstelehen honetan, apirilaren 26an, Azkuna Zentroan egingo den ekitaldi batean –DEMA foru-agentziak antolatua–, LaborLan programa misto eta integralaren edizio berriko enpresa eta erakunde laguntzaileek bi mahai-ingurutan azalduko dituzte prestakuntza eta enplegua uztartzen dituen esperientzia batekin bat egiteko arrazoiak, sektore bakoitzaren errealitatea, enpresak eta haien beharrak ezagutzen dituzten sei erakunde laguntzaileen eskutik. Bestalde, parte hartzen duten enpresak, guztiak Bizkaikoak, tutore gisa arituko dira, eta guztiek ere lan-esperientzia bat eskainiko diete pertsona horiei kontratu osoan zehar.\nEkitaldian Eneko van Hoerenbeke Urdaiabaiko ekintzaile eta arraunlari ohiak parte hartuko du (2005ean El Conquistador del Fin del Mundo saioaren lehen edizioa irabazi zuena). Ekitaldia Mariví Riol DEMAko zuzendari gerenteak aurkeztuko du, eta Teresa Laespada andreak, Enplegua, Gizarte Inklusioa eta Berdintasuna Sustatzeko diputatuak, hasiera ofiziala emango dio.\nForu programak zuzkidura ekonomiko bat ematen die enpresei, eta horrek estaltzen ditu soldata kostu gehienak, %75eraino sektore gehienetan.\nLan-esperientzia lanaldi osoko aldi baterako lan-kontratu batekin gauzatuko da, gehienez ere lau hilabetez. Kontratuak 2021eko urriaren 31ra arte iraungo du, gehienez ere.\nPrograma Bizkaiko Foru Aldundiko Enplegua, Gizarte Inklusioa eta Berdintasuna Sustatzeko Sailak finantzatzen du, 1.335.000 euro guztira.\nIaz hasi zen LaborLan I programa Covid-19aren pandemia betean, eta sei sektore eta/edo lanbide hartu zituen guztira: Gozogintza, Psikologia, Programazioa, Industria Fabrikazioa, Autobuseko Gidaria eta Fabrikazio Mekanikoa-Soldadura. Guztira 73 pertsonak izan dute lan-esperientzia programaren lehen edizioan.\nTeresa Laespada Enplegua, Gizarte Inklusioa eta Berdintasuna Sustatzeko diputatuak enpresetan eta langabeen artean sortutako itxaropenak azpimarratu ditu, eta LaborLanek “langabeei laguntza osoa” ematen diela azpimarratu du. “Ez da enplegu programa bat gehiago, prestakuntza, amaierara arteko laguntza, lan-kontratu baten bidezko esperientzia profesionala eta enpresetara hurbiltzea eskaintzen dituen programa bat baita”, gaineratu du.\nGainera, azaldu duenez, eskulana behar duten sektoreetan egingo da, enpresa munduarekin batera egindako azterketa eta ebaluazioaren arabera. Laborlanen bigarren edizio hau sei sektoretan banatuta dago: Nekazaritza, Biomedikuntza, Eraikuntza, Pertsonen Zaintzen Ekonomia, Galdaketa eta Metala.\nNekazaritza-sektoreko enplegu- eta prestakuntza-programa Euskadiko Baserritar Profesionalen Nekazaritza Erakundearekin (ENBA) lankidetzan egin da, erakunde horrek baitu ordezkaritza handiena nekazaritza-sektorean Bizkaian. Guztira 29 lagun ariko dira lanean\nBioosasunaren sektoreko programa Euskal Autonomia Erkidegoko Osasunerako Zientzia eta Teknologiako Enpresen Klusterrarekin egin da (Basque Health Cluster), gure lurraldean biozientzien eta osasunaren sektorean ordezkaritza handiena duen erakundea baita. Guztira 15 lagun ariko dira lanean\nEraikuntzaren sektorean enplegu-prestakuntzako programa bat sustatu da Bizkaiko Etxegile Sustatzaileen bazkunarekin (ASCOBI-BIEBA) lankidetzan. Guztira 20 lagun ariko dira lanean\nPertsonak Zaintzeko Ekonomiaren programa aurrera eraman da Gizarte Zerbitzu Integratuak kooperatiba-sozietatearen lankidetzarekin. Talde horrek gizarte-ekimeneko eta onura publikoko enpresak (SSI) biltzen ditu, sektore horretan Bizkaian ordezkaritza handiena duen erakundea baita. Guztira 20 lagun ariko dira lanean\nGaldaketaren sektoreko programa Euskal Autonomia Erkidegoko eta Nafarroako galtzaileen Elkartearekin (AFV) koordinatu da, gure lurraldean sektorean ordezkaritza handiena duen erakundea baita. Guztira 12 lagun ariko dira lanean\nAzkenik, 45 urtetik gorakoentzako metalaren sektorea (espezialitate industriala, elektronikoa eta aeronautikoa) Urbegi Inserción erakundearekin (Urbegi) lankidetzan sustatu da. Irabazi asmorik gabeko erakunde horren helburua da Bizkaian laneratzeko zailtasun bereziak dituzten pertsonak sustatzea. Guztira 15 lagun ariko dira lanean


Freud eta Onfray masturbazioaz 1 — Eibar.ORG | Eibarko peoria\nHemen zaude: Hasiera / Blogak / Markos Zapiain / Freud eta Onfray masturbazioaz 1\nFreud eta Onfray masturbazioaz 1\nMarkos Zapiain 2010/05/27 13:33\nMasturbazioaren inguruko auzia berritu du MIchel Onfrayren azken liburuak, “Freuden afabulazioa, Idolo baten gainbehera”. Egundoko zalaparta eragin du, Frantziako kultura-azpiegiturako hainbat muin jo baititu, besteak beste Paris-zentrismoa. Frantzian batetik Paris dago eta bestetik gainerako guztia, probintzia, eremua. Boterearen zaina Parisen dago: argitaletxeak, unibertsitate eta goi mailako eskolarik ospetsuenak, telebistak, psikoanalisiaren popeak. Jakobinoek garbi irabazi zuten.\nOnfray berriz normandiarra da, eta girondinoa, hitzez eta egitez. Bere lana Parisen kokatzeko eskaintza potolo ugari izan duen arren, bere lurraldean gelditu da eta bertan mamitu ditu beraren bi proiekturik ezagunenak, Unibertsitate popularra eta Gustuaren unibertsitatea.\nFrantziako psikoanalisia Paris izan da beti, aginte psikoanalitikoaren hariak Parisek mugitzen ditu, Marie Bonaparterengandik hasi, Lacanengandik igaro eta oraingo Jacques-Alain Miller eta Elisabeth Roudinescoganaino.\nEta Onfrayk Freudi buruzko obra mardul eta kritiko bat argitaratu du, historialari lan serioa, Freudi buruz dabiltzan hainbat legenda deseraikiz, hagiografia desegin eta datu historikoak erakutsiz (Freudek hainbat eriren berri xehea eman zuen idatziz, sendatutzat jo zituen, baina ez da egia; liberal progresistatzat saldu digute baina kontserbatzaile ezkorra zen; sexuaren askatzailea izan barik katea berriak ezarri zizkion; inolaz ere ez zen bakezalea; Mussolini faxistari dedikatoria adeitsu bat idatzi zion; eta abar).\nParistarren erasoa ikaragarria izan da. Roudinescok modu histerikoan zabaldu du sarean Onfrayren aurkako panfleto sektario bat, Basse-Normandiako presidenteari eskatu dio Unibertsitate Popularrari diru-laguntzak kentzeko…\nEraso bortitz hauek erakutsi dute psikoanalisiak ez duela balio eztabaida batean lasai egoten ikasteko. Onfrayk pairatu behar izan duenak maila ugari dauzka; batetik, klase mespretxua: Bernard-Henri Levyk, Mayor Orejaren eta Redondo Terrerosen arteko aliantza bedeinkatu zuenak Ibarretxeren aurka, “nagusiari buruz zerbitzariaren ikuspuntutik” idatzi izana leporatu dio (oso familia pobrean jaio zen Onfray); bestetik, erdigunekoen mespretxua probintziakoei (Roudinescok “normandiar txabola batetik” aritzea leporatu dio); azkenik, eta arrazoirik ezean, irain parrasta: gezurti deitu diote, antisemita, faxista, kabroi, putakume, asmazio harrigarriak sareratu dituzte: Freuden liburuak irakurriz masturbatzen omen da Onfray…\nBai, arrazoi duzu. Hori guztia, onerako, munduak iraungo lukeen artean. Horregatik esan dut gustatzen zaidala. Baina esan ere esan dut "ez lukeela luzaro iraungo". Eta irauterik ez bada, ez da pobrerik babestu beharrik izango, ez delako pobrerik (ez besterik) izango.\nEsan nahi dudana zera da, Onfrayren perfekzioa zu eta bion perfekziorik ezean datza. Zu eta biok berak dioena egingo bagenu (eta teoriaz egin beharko genuke) ez luke irauterik izango. Nolabait esateko, gure perfekziorik ezaren parasito bat da.\nAmatiño, beldur naiz Onfrayri pairagaitza litzaiokeela denok Onfray bezalakoak ginatekeen mundu bat; baina egia diozu, mundu honek ez luke luzaro iraungo: pobreak hobeki leudeke babestuta, agintea errotik dezentralizatuko litzateke, zigorgintza zentzudunago bilakatuko, eta abegikortasuna eta adiskidetasuna kolore zoragarri batek apainduko lituzke\nOnfray tipo interesgarria da, gustatzen zait, batez ere bakana delako. Baina, behar bada, bakanegia. Ez dakit nola esan. Esangura dut, munduan denok Markos Zapiainen (edo Amatiñoren) modukoak bagina, segurutik ez genuke aurreraegi egingo, baina ezta atzeraegi ere. Baina denok Michel Onfray bezalakoak bagina mundu honek ez luke luzaro iraungo.\nZuk aurkeztu duzun Onfray intelektual, idazle eta eragilea bat dator nik hartaz nuen irudiarekin, baina azaldu duzun Onfray semea, bikotea, anaia eta aita ez dira inondik ere nik gogoan nituena. Aldaketa bere mesederako da, baita nere argibiderako ere.\nEz nuen esangura erantzukizuna inoren mende bizitzea denik, egiazko frogak inork jarri behar dizkizula baizik. Basamortuko eremiten zintzotasuna ez da, ene ustez, aski.\nSegurutik Onfrayk ez luke eredu unibertsala izan nahi. Baina ni ez naiz bere nahiaz ari, nere iritziaz baizik. Eta zuk hartaz azaldutako profila eredutzat hartzeko modukoa da. Zuri ere ezer gutxi falta zaizu beste horrenbeste egiteko, ala gaizki ulertu dut?\nMila esker nere informaziorik ezaren zulotik ateratzeagatik.\nAmatiño, Onfrayk ez luke inondik inora eredu unibertsala izan nahi.\nDena den, Argentan-en bizi da, sorterrian, eta zeharo txertatuta dago herriko bizitzan; ezkonduta egon zen eta orain badu neskalaguna, Dorothée; honek aurreko bikotekide batekin edukitako umeez arduratzen da; inertziazko loturarik ez baina hainbat konpromiso ezarri dizkio bere buruari eta bete egiten ditu (besteak beste, berak sortutako unibertsitate popularrean eskola astelehenero, ordu bete emateak hogeita hamar orduko prestatze lana eskatzen dio batez beste); berrogeita hamar urte bete ditu eta berrogeita hamar liburutik gora argitaratu du, beraz ezin ukatu lan apur bat, bederen, egiten duela.\nHori bai, saiatzen da inoren mende edo interes arrotzen edo diruaren baldintzapean ez bizitzen, adibidez bere liburuen saltzetik ateratzen duen dirutzatik argitaletxeari agindu dio nekazal langile batek (bere aita berriki hilaren lanbidea) irabazten duena baino ez sartzeko bere kontuan (bi mila euro inguru), baina salbuespenak egiten ditu: orain dela hilabete batzuk autoa apurtu zitzaion eta bigarren eskuko bat erosteko dirua argitaletxeari eskatu dio; aurreneko diru kopuru potoloa eskuratu zuelarik bere aitaren betiko ametsa bete zuen: biak elkarrekin joan ziren Ipar Polora; amarekin eta anaiarekin eta honen familiarekin primeran konpontzen da…\nSaiatzen da aske izaten, baina hitza eta konpromisoa betetzea askatasunaren ezinbesteko ezaugarritzat dauka; esaterako, bere lagunen oso laguna da, oso fidela.\nAgian benetako erantzukizuna ez da inoren mende bizitzea baizik zintzotzat dituzulako zure buruari onartzen dizkiozun interesei eustea.\nez horregatik, Amatiño, nahiz eta txarto informatu zaitudan: Onfray ez da egundo ezkondu, lehenbiziko bikotekidea ere emazte barik compagne zen\nbestalde, egia da, oso gutxi falta zait nire profila zizelkatzen amaitzeko guztiz eredugarri bilaka dadin, baina jendea zeharo itsua da eta kabroia, inor ez baita konturatzen\nAmatiño, ez dizut ulertzen, ez baitakit Onfrayren zein gogoeta edo jokaera duzun zehazki buruan "ez delako pobrerik (ez besterik) izango", "berak dioena egingo bagenu ez luke irauterik izango", "gure perfekziorik ezaren parasito bat da" bezalakoak adierazteko orduan\nBerriro irakurri ondoren ez nau batere harritzen zuk ulertu ez izanak, laburtu beharraren beharrez dena baita kriptiko samarra, makurregia. Ea beste behingo ahalegina, beti ere labur izan beharrari muzinik egin gabe.\nOnfray berriketa gabeko tipoa da. Ez dago bera zalantzan, ezta bere emari oparoa ere. Bere aldez aurretikako zenbait oinarrizko jarrera baizik. Bere hainbat erabaki pertsonaletan bakanegia da, ez da nolabait esateko "eredu unibertsala", Kalkutako Teresa, monje tibetarrak edo klausurako lekaimeak ene ustez ez diren bezalaxe. Onak dira, bejondeiela, baina neretzat ez dira baliagarriak.\nHainbatean irakurri izan diot Onfrayri bere zenbait "askatasun-alarde". Ez da inoren mende bizi, ez doa ezein lantegitara lanera, ez du dirurik behar, ez du familiarik, ez emazterik, ez seme-alabarik, ez du loturarik, ez konpromisorik, ez dago ezein interesen baldintzapean... Beraz, erabat aske da.\nZenbaitek pentsa dezake erabateko askatasun hori onerako baino ez dela. Baina beste hainbatek pentsa dezakegu hori ez dela naturala, ez dela humanoa, egoera horrek errazago eraman gaitzakeela erantzukizunik ezera, benetako erantzukizunera baino.\nLabur esanda, nik nahiago --sinesgarriago-- Michel Onfrayk auzo-elkartean parte hartuko balu edo seme-alabak eskolara eraman behar izango balitu.


iritziak – 2 orrialdea – Sarean\nHoy comienza el juicio a los procesados a causa del cierre, en febrero de 2003, del diario Euskaldunon Egunkaria. A raíz de aquel cierre, y desde entonces, vengo escribiendo en este blog mis pedradas, desvaríos y reflexiones. Hoy, por primera vez desde entonces, me he decidido a escribir en español para tratar de contar a… Read More »\nAritxulegitik Altsasura, gotorlekutik plazara\nAltsasun sortu zen Herri Batasuna, eta Atzoko agerpena bertan egin izana kointzidentzia ez dela pentsatu nahi dut. Azken hilabeteotan gabiltza, azken asteotan batez ere, ezker abertzaleak azkenik bide armatuaren amaiera barneratu duen zantzuak jasotzen. Atzokoa horren berrespena izan zen. Idatziz, asteotan zabaldutako eztabaidarako txostenak zekarren, noski, baina atzoko mise en scène-aren helburua erabaki horren inguruko… Read More »\nMayor Orejak botatakoak ditugu hizpide egunotan. Ikusi ez dituenak hemen du bideoa: Bere birraitonak aitonari euskara debekatuz egin zion mesede eta, harena bezalako gogo irekiak dituen jendea behar dela euskarari dagokion tratua emateko. Hain gordina izan da debekuaren aldeko bere adierazpena, ezen Basagoiti alderdikideak leundu behar izan du. Baina bigarren zatia ekarri nahi dut. Mayor… Read More »\nOrain jakin dut zerbait gaiztoa ere egiten nuela, gaizki sentitzen naiz EAJk Patxi Lopezen webgune berria salatu eta itxiarazi ostean. Pachi lendacari-ren gobiernodecambioeneuskadi.org webgune abortatuaz ari naiz. EITBren arabera, “EAJk “erabat legez kanpo” dagoela salatu du, horren atzean egoitza Kaiman uharteetan duen enpresa bat baitago”. Noski, horrela esanda… Berez, Patxiren (edo bere Internet jendearen) pekatua… Read More »\nLehengo egunean, Bilboko erdialdeko denda baten barrutik ia ahaztua nuen idazmakinaren tak-tak mekanikoa entzutean pentsatu nuen zer kontraste bitxia den ingurune moderno horretan tresna hori aurkitzea eta zertarako erabiliko ote duten galdetu nion nire buruari, akaso testu gutxi eskatzen duen ordainagiriren bat idazteko, auskalo. Egun batzuk geroago Javier Marias izeneko kabernikola batek Interneti buruz aurreiritziz… Read More »\nCategory: iritziak Etiketak: internet, teknofobia


Euskadik 1.400 enpresa baino gehiago galdu ditu 2020an, eta jaitsierarik handiena izan da 2012tik, baina moderatutzat jo daiteke, oraingo atzeraldia askoz biziagoa izan dela kontuan hartuta | Confebask\nConfebasken txostena Euskadiko enpresa kopuruaren bilakaerari buruz (ikusi hemen) 2020ko abenduari dagokionez\nConfebaskek Euskadiko enpresa kopuruaren bilakaerari buruz landu duen azken newsletterrean zehazten denez (ikusi hemen), 2020ko ekitaldia orain dela zortzi urteko jaitsierarik handienarekin itxi zen, 1.436 enpresa gutxiagorekin. Edonola ere, Covid-19ak euskal enpresen sarean izan duen eragina begien bistakoa den arren, horren magnitudea moderatua izan da, izandako atzeraldiaren intentsitatea kontuan hartuta.\nOtsailaren alderatuta, pandemia orduan hasi baitzen, 1.371 enpresa suntsitu dira, guztizkoaren %2,3, eta martxoan eta apirilean galdutakoen %35 berreskuratu dira. 2020ko abenduan, Euskadin guztira 57.522 enpresa zeuden Gizarte Segurantzan inskribatuta, azaroan baino 56 gehiago.\nSektoreka, 2020an enpresa kopuruaren jaitsierarik handiena batez ere Zerbitzuen sektorean geratu da , -%3,ekin, 1.342 enpresa gutxiagorekin, eta ondoren datoz Industria, -%1,5 eta 97 enpresa gutxiago, eta Eraikuntza, urteko balantzean 2 enpresa baino galdu ez direlarik. Eta Euskadiko enpresa kopuruaren bilakaera estatukoarekin alderatuta, 2020an enpresa kopuruaren urte arteko jaitsiera arinagoa izan da Euskadin (-%2,4) estatuan baino (-%3,3).\nAzkenik, autonomoen kopuruari dagokionez, 2020an 1.348 jaitsi zen, -%0,8ko urte arteko jaitsierarekin, Euskadin guztira erregistratutako autonomoak 169.618 legun izanik. Abendurako, martxoan eta apirilean galdutako autonomo zifraren %56 berreskuratuta zegoen.


Keta Babyautori ihes egin zion Legazpin aukera paregabeak | El Diario Vasco\nEserlekuan. Erabakiak hartu behar dituzte entrenatzaileek.\nSailkapenean atzetik zeraman Ilintxaren aurka galdu eta datorren jardunaldian finala izango du Mondragonen aurka\nJUAN MARI ZUBIAURRE Martes, 21 marzo 2017, 00:14\nKeta Babyautok aukera bikaina galdu zuen larunbatean. Sailkapenean atzetik sailkatuta zegoen Ilintxaren aurkako partida ez zen nahi bezala atera eta 1-0 emai-tzarekin esku hutsik itzuli ziren Legazpitik. Orain, Ilintxa 4 puntura jarri da eta aurretik, Mondragon dute, beste 4 puntura. Beasain eta Idiazabal sei puntura daude orain, Gorengoen mailako liga amaitzeko sei jardunaldi geratzen direnean.\nLehen zatian ez ziren ongi atera getariarrak. Zelaian lekua hartzea kosta egin zitzaien eta inork aukera garbirik sortu ez arren, legazpiarrak intentsitate handiagoarekin jokatu zuten. Partidako gol bakarrak 25. minutuan etorri zen. Aldaratze baten ondoren, Ilintxak ez zuen barkatu atezainaren aurrean.\nBigarrenean egoera aldatu zen. Keta Babyautok izan zuen baloia eta intentsitate handiagoz jokatu zuten. Zati osoan zehar Ilintxakoen ate inguruan ibili ziren eta langa hiru aldiz jo ostean, egindako lanak ez zuen saririk izan. Gauzak ez ziren atera nahi bezala eta markagailua ez zen mugitu.\nDatorren astean, beste final bat izango dute Mondragonen aurka. Bi jardunaldi etxetik urrun jokatu ondoren, berriro Mendibeltz futbol zelaira itzuliko dira eta hil ala biziko partida izan daiteke. Getariar zaleak dagoeneko txoko bat gordetzen hasi behar dute asteburuko partidan hiru puntuan etxean gera daitezen eta lan horretan zaleen laguntza ezinbestekoa izango da. Sailkapenean Keta Babyautoren aurretik daude, 4 puntura.\nJubenilak, aldiz, garaipenaren bidean dira berriz. Amara Berri B-ren aurka 2 eta 3 irabazi zuten eta sailkapeneko goiko postuetan jarraitzen dute. Oraingoz, hirugarrengo postuan daude kokatuta, bigarren sailkatua den Sanserengandik puntu batera eta liderrarengandik laura. Datorren astean Ekintza jasoko dute etxean.\nKirol festa bikaina herri krosa tarteko Mahai ingurua Alondegian TTIPak Jatorrizko Deituran izan dezaken eraginaz


Kiroldegiko igogailua errealitate bilakatzeko urrats bat gertuago - Elgoibarko Udala\nKiroldegiko igogailua errealitate bilakatzeko urrats bat gertuago\n2021 - 3 - 17\n• Udalak martxan jarri berri du igogailua eraikitzeko lanen lizitazio prozesua 264.856,28€ko oinarrizko aurrekontuarekin.\n• Proiektuaren helburua da San Roke kalearen eta Olaizaga kiroldegiko aparkalekuaren arteko oinezko lotura hobetu eta eremuko irisgarritasuna bermatzea.\nGaur egun gero eta pertsona gehiagok egiten dute kirola eta horrenbestez, Elgoibarko Olaizaga kiroldegiak erabiltzaile ugari jasotzen ditu egunero. Hori aintzat hartuta eta kalitatezko kirol instalazioak eskaintze aldera, iaz, bertako igerileku estaliak handitzeko lanak burutu zituen Udalak eta oraingoan, eremuko irisgarritasunari erreparatu dio, hori hobetzea izanik helburu eta ardatz nagusia.\nIldo horretan, kiroldegiko erabiltzaileak eta herritarrak oro har erdigunean jarriz, herrigunea eta kiroldegia lotuko dituen igogailuaren eraikuntza proiektuan dabil buru-belarri lanean Udala eta proiektu hori errealitate bilakatzeko urrats bat gehiago eman berri du gaurkoan, obren exekuzio proiektuaren lizitazio prozesua martxan jarriz.\nGauzak horrela, Udalaren asmoa da datozen hilabeteotan eraikuntza lanak esleitu eta obrei hasiera ematea. Lizitazioa lehiaketa publiko bitartez egingo du eta honen oinarrizko aurrekontua 264.856,28€koa da. Behin lanak esleituta, igogailua 6 hilabeteko epean prest izatea aurreikusi du. Proiektuaren helburua, halaber, San Roke kalearen eta Olaizaga kiroldegiko aparkalekuaren arteko oinezko lotura hobetu eta eremuko irisgarritasuna bermatzea da.\nAurrez aipatu bezala, igogailuaren bitartez, Udalaren helburua da San Roke kalearen eta igerileku berrien estalkiaren gainean dagoen aparkalekuaren artean komunikazio zuzen eta irisgarriagoa sortzea, oinezkoen mugikortasuna erraztuz eta eremua horientzat atseginagoa eginez.\nHorretarako igogailu bat eraikiko da Olaizaga kiroldegiko jatorrizko eraikinaren eta igerileku estaliak handitzeko eraikitako eraikin berriaren artean. Igogailura San Roke kaletik edota igerileku berrien estalkiaren gainean dagoen aparkalekutik sartu ahal izango da.\nIgogailuarekin batera, halaber, eskailera berriak eraikitzea ere aurreikusi da, hain zuzen, igerileku estaliak dauden eraikin berriaren aurrealdean. Eskaileretara San Roke kaletik sartu ahal izango da, baita kiroldegiko eraikin berriaren hego-mendebaldetik ere.\nAne Beitiaren hitzetan, "Kiroldegiko igogailuaren jarraipen naturala da. Oinezkoentzako ibilbide irisgarri bat eraikitzen du Maala Parketik Arreiturre etxeekin lotu arte, eta erdialdeko Erretsundi bezalako auzo garaietara hurbiltzen da. Horrela, irisgarritasun eta oinezkoen mugikortasun erabat autonomo eta erosoa ziurtatzen dugu, Elgoibarko herritarren bizi-kalitatea nabarmen hobetuko duena".


Harrekin egindako marrubietatik odolarekin egindako bananak arte: zer da egia? | Consumer\nBideo bateko irudietan marrubiak ur gazitan murgiltzen dira, eta ordu erdi geroago zizareak ateratzen hasten dira: Hori erreala da ala elikagaien gaineko bularra da?\narabera: Asteazkena, 2021eko maiatzaren 05a\nAspalditik, sare sozialetan dabiltza bideo batzuk, hunkigarriak eta nauseabunduak. Baten irudietan, marrubiak ur gazitan sartzen dira. Ordu erdi igaro ondoren, frutatik zizareak ateratzen hasten dira, eta horiek —ez gaitezen engainatu— gosea mozten digute eta fresa bat probatzeko gogoa kentzen digute betiko. Bideo horietako batzuk fake muntaketa bat baino gehiago, fenomeno hori zergatik gertatzen den azaltzen da (oso zaila). Hori saihesteko, egoera onean dauden elikagai freskoak erosi behar ditugu beti. Artikulu honetan azalduko dugu.\nBatzuetan, batez ere fruta helduegi badago edo jateko egoera ezin hobean ez badago, intsektu batzuek, hala nola frutaren euliak, arrautzak elikagaiaren barruan jarri eta larbak gara ditzakete. Hala ere, intsektuak arrautza uzten duenean, frutaren azala kaltetzen du. Eta gero, saldu ahal izateko ikusizko ikuskapenean, hondatutako edo itxura itsusia duten fruituak baztertu egiten dira, eta, beraz, ia ezinezkoa da gure mahaian fruta kirasduna bukatzea. “Ez da kontu kezkagarria, ez ohikoa. Eta, hala ere, arrautza bat edo intsektu-larba bat irensten badugu, ez da arriskutsua gure osasuna intoxikatzeko", azaldu du Beatriz Robles dietista-nutrizionistak. Ematen digun nazkotik harago, noski.\nAzken urteotan, Internetek eta sare sozialek elikadurarekin lotutako era guztietako builak zabaldu dituzte. Batzuek pasadizo zehatz bat hartzen dute arau bihurtzeko, fresen harrekin gertatzen den bezala. Desinformazio interesatua, beti helburu bat izaten duena: nabarmentzea, beldurra eta nahasmendua sortzea kontsumitzaileen artean, enpresa bati boikota egitea, errendimendu ekonomikoa lortzea…\nOso ohikoa da, adibidez, GIBaz kutsatutako odolez kutsatutako bananak eta laranjak daudela esatea, edo sagarrondoen azala estaltzen duen argizaria arriskutsua dela esaten duena. “Eta gero dauzkagun mitoak ez ditugu gainetik kendu: gauez frutak loditu egiten du, eta, tarteka jan behar bada, postre fermentaz hartzen badugu, baraurik dagoen limoi-zukuak dena sendatzen badu…”, dio nutrizioan adituak.\nErosi beti egoera onean dauden elikagaiak\nPasadizoak eta faltsukeriak alde batera utzita, gure hozkailura iristen diren elikagaiek egoera onean egon behar dute ezusteko desatseginik ez izateko. Horregatik, fruta eta barazkiek osorik egon behar dute, kolperik gabe eta, jakina, intsekturik gabe. Ez du axola bere itxura erregularra edo ez hain erregularra izatea, ez eta koloreak pieza baten eta bestearen artean desberdinak izatea ere, osasunean eraginik ez duten arazo estetikoak baitira.\n“Aldatze- eta gainontze-zeinuak agertzea saihestu behar dugu. Ez dugu inoiz onddoek kutsatutako aztarnak dituzten frutarik edo barazkirik jan behar”, dio Beatriz Roblesek. Izan ere, oso ohikoa izaten da, jakia hondatzen hasten dela ikusten dugunean, hondatutako zatia kendu eta gainerakoa jaten dugula. “Arriskutsua da, fruta mikotoxinekin kutsatuta egon baitaiteke. Onddoak sortzen dituzten toxina ikusezinak dira, eta nahiko sar daitezke elikagaian”, ohartarazi du.\nNon gorde fruta eta barazkiak?\nFruta ebakia erosten badugu (meloiak edo sandiak erdietan edo laurdenetan zatituta, edo basokoetan zuritutako frutak), beti hozkailuan dagoela begiratu behar dugu. Elikagaia zuritu eta ebakitzean, manipulatzen duten pertsonen larruazaleko mikroorganismoekin edo erabiltzen diren tresnekin kutsa daiteke. “Horregatik egon behar du hotz. Giro-tenperaturan utziz gero, bakterioak eta onddoak ugaritu egin daitezke. Gauza bera gertatzen da gure etxean: zuritzen dugunean edo frutak eta barazkiak zatitzen ditugunean, zuzenean hotzera joan behar dute”, jarraitzen du nutrizionistak.\nErosketa egin ondoren, landareak egoera onenean mantentzea da helburua. Eta bakoitzak bere ezaugarriak eta beharrak ditu, baina jarraibide orokor batzuk bete ditzakegu.\nAlde batetik, fruta klimatikoak daude, landaretik kanpo heltzen jarrai dezaketenak (aguakateak, aranak, kiwiak, sagarrak, udareak, bananak, tomateak, besteak beste). Kasu honetan, berdez badaude ere eros ditzakegu, eta etxean heltzen utzi.\nBatzuk, tomatea esaterako, ez dute ondo jasaten hotza, eta hondatu egin daitezke; horregatik da onena hozkailutik kanpo edukitzea. Ez da gauza bera gertatzen sagarrekin, tenperatura baxuak arazorik gabe jasaten baitituzte.\nKlimatikoak ez diren landareak, berriz, landaretik kanpo heltzen ez direnak dira (berenjenak, laranjak, pepinoa, mahatsak…); beraz, helduak diren landareak erostea da egokiena. Eta patatak hozkailutik kanpo eta argitik babestuta gordetzea komeni da.\nNola garbitu behar ditugun frutak eta barazkiak\nPoltsako entsaladak izan ezik, horien barazkiak garbi eta jateko prest baitaude, fruta eta barazkiak garbitu behar dira. Landareak jan baino lehentxeago, garrantzitsua da gutxieneko higiene-arau batzuk betetzea. Elikagaien Segurtasunaren eta Nutrizioaren Espainiako Agentziak (AESAN) argi eta garbi adierazi du elikagaiak desinfektatu behar ditugula, gordinik eta azalarekin kontsumitzen baditugu. Horregatik, jarraibide batzuk bete behar ditugu:\nGarbitu txorrotaren azpian, zuritu arren. Horrela, kutsadura labanetik elikagaira pasatzea ekiditen duzu.\nErabili eskuila espezifikoak azal gogorreko frutetarako (meloia, angurria…) edo barazki batzuetarako (pepinoa, kalabazina…).\nLehortu piezak sukaldeko paperarekin.\nFruta gordina azalarekin, barazki gordinak (letxuga, espinakak…) edo barazki gordinak azalarekin (pepinoa) jan behar badituzu, ur edangarrian eduki bost minutuz, lixiba-postreko koilaratxo batekin (4,5 ml), hiru litro uretan. Ondoren, bota iturriko ur ugariz. Lixibari “edateko ura desinfektatzeko gai” etiketa jarri behar zaio.\nInoiz kontatu dizuten elikadura-bularrak hauek dira


Hizkuntza zeltikoak, kapritxozko oztopo burokratiko britainiarren aurrean Sustatu.eus - Teknologia albisteak\n2021-03-04 : 10:15\nErresuma Batuko lege prozedurek ondorio bitxiak dituzte batzuetan hizkuntza gutxituen diskriminazioari begira. Familia batek auzia irabazi zuen joan den astean, amaren hilobian (Ingalaterran) irlandesezko esaldi bat idatzi ahal izateko; ama hil eta hiru urtera gertatu da hau, debekatua izan dutelako inskripzioa. Keane familiari arrazoia eman diote azkenean, baina hori gertatu eta astebetera, bikote bati debekatu egin diote ezkontza-zeremonia kornubieraz egiteko baimena.\nMargaret Keane Coventry (Ingalaterra) hiriko andre bat zen, jatorri irlandarrekoa. 2018an hil zen, eta hilerrian gurutze zeltikoa jarri nahi izan zion familiak esaldi idatzi honekin: “In ár gcroíthe go deo” – “Gure bihotzetan betiko”. Ingalaterrako Eliza erdi-ofizialaren aldetik etorri zen debekua, "pasio politikoak" piztu zitzakeelakoan esaldiak. Hizkuntza aukeragatik izango zen...\nAuzi bitxi hau elizak bere kontuetarako darabiltzan epaitegi propio batzuetan ebatzi da, eta lehen erabakiak atzera botata, otsailean Keane familiak baimena lortu du irlandesez agurtzeko bere senitartekoa.\nIrlandera ez da Ingalaterrako hizkuntza gutxitua, baina Erresuma Batuaren kontestuan, Ipar Irlandan badu ezagupen ofizial oso xume eta azaleko bat.\nKornubiera ere hizkuntza zeltikoa da, Kornualleskoa jatorriz (Ingalaterrako hego-mendebaldeko muturra). Desagertu egin zen 18. mendean, baina testu eta ezagupen zaharretatik berreskurapen saioetan ari dira, eta badira hiztunak gaur egunean: 300 edo 400 hiztun oso zeuden 2015eko errolda baten arabera, eta 5.000 inguru ikasten edo nolabaiteko ezagutzarekin.\nKomunitate txiki horretako bi lagunek ezkontzea erabaki zuten, eta baimena eskatu dute kornubieraz egiteko. Ezkontza-fedea hizkuntza horretan eman, eta, suposatzen dugunez, delako funtzionario baten hitz batzuk ere ahal dela kornikeraz entzun.\nBaina Kornuallesko eskualdeko Kontseilu edo agintaritza zibilak ezezkoa eman die Steph Norman eta Aaron Willoughby ezkontideei. 1949ko lege batek ez duela uzten: ingelesez izan behar du, eta salbuespena omen dago galesez egiteko (beste hizkuntza zeltiko bat, biziena Britainiar Uharteetan).\nItxura batean bikoteak zaila du protesta legal bat egiteko, BBCren albiste honen arabera, Erresuma Batuan kornikerak ez duelako estatusik...


Donostiako Sustapena - Fomento de San Sebastián - Egoitzetan partehartzeko proiektuak bilatzen dira\nEgoitzetan partehartzeko proiektuak bilatzen dira\nDonostiako merkataritzan haize berriak ekar ditzakeen ideia berririk al daukazu? Dagoeneko denda baten jabea zara baina produktu edo zerbitzu berri batekin eraldatu nahi duzu zure saltokia?\nMerkataritzaren arloan formakuntza, elkarsorkuntza eta prototipatzea uztartzen dituen Egoitza-programa baten bidez, bestelako moduak asmatu, sortu eta garatzeko kemena eta jarrera duten 8 pertsonen bila gabiltza\nDONOSTIAKO SUSTAPENAK POP UP COMMERCE programa abiarazi du; tokiko merkataritzan berrikuntzak bizkortzeko EGOITZA programa.\nOINARRIAK 2015eko ekainaren 25ean argitaratuko dira eta hurrengo egunetik hasi eta 2015eko uztailaren 21era bitarte aurkeztu ahal izango dira. Oinarri osoak HEMEN.\nPOP UP COMMERCE by FOMENTO SS Donostiako tokiko merkataritzan berrikuntza sustatzeko ekimena da, ideia berriak dituzten ekintzaileei zein abian dauden denda edo saltokiei zuzenduta dagoena. EGOITZA formatoan oinarritzen den programa; formakuntza, elkarsorkuntza, akonpainamendua eta esperimentazioa nahasten dituena. POP UP COMMERCE-k partehartzaileei negozio ideiak frogatu eta testatzeko marko egokia eskaintzen die, Pop Up izaeradun saltokian garatuko den prototipo baten bitartez. Honekin “denda ireki” aurretiko fasea edota produktu zein zerbitzu berritzaile bat merkaturatze aurretiko fasea ahalbidetu eta babestu nahi da.\nNORI ZUZENTZEN DA?\nPOP UP COMMERCE Egoitzak Donostiako hiriko ekintzaile eta/edo establezimendu komertzialentzat dira; hots, merkataritza berritzailera zuzendutako negozio-ideiak dituztenentzat. Negozio-ideia bat edo berrikuntza-proposamen bat erdi heltze fasean duen jendea behar da, hori garatzeko eta merkatura atera aurretik testatzeko espazioa-denbora behar duen jendea. Zure proiektua bultzatzeko gogoa duten sustatzaileak, esperimentatu eta beste batzuekin batera egin nahi dutenak. Egoitzak ez dira proiektu mota konkretu bati mugatzen; kontran, saltoki mota ezberdinak bilatzen dira, sektore ezberdinetakoak eta garapen fase ezberdinetan daudenak.\nPOP UP COMMERCE egoitzetan, 8 ekintzaile edota sustatzaileei Puntu dendan egonaldia eskainiko zaie, merkataritzara bideratutako ideia berriak garatu, prototipatu eta testeatu ditzaten.\n2 hilabeteko iraupena izango dute eta 4 pertsonek osatutako bi talde sortuko dira (guztira 8 pertsona), goizeko eta arratsaldeko ordutegi trinkoan modu paraleloan lan egingo dutenak.\nEgonaldietan zehar, parte-hartzaileek beren negozio-ideia definitzen eta batera sortzen arituko dira banaka nahiz taldean, akonpainamendu-taldeak proposatutako edukien eta ekintzen arabera.\nBi hilabete horietan zehar, hiru jarduera-mota konbinatuko dira:\nOpen Commerce eta Ezagutzaren Pilulak jardunaldiak.\nSortzea eta prototipatua.\nEgoitzen amaieran prototipo fisiko bat eraikiko dugu -POP UP erara-, jendearentzat deigarri izan eta negozio-ideiarekin konektatuko duen euskarri ikusgarri eta erakargarri baten bidez.\nIdeia garatzeko eta proiektu bakoitzaren prototipoa sortzeko, banakako laguntza eta aholkularitzaz gain, 400 euro garbiko beka eskaintzen ditu programak.\nEgoitzen inguruko informazio praktikoa\nNor: 8 pertsona, merkataritza berritzaileari bideratutako ideiak dituzten ekintzaile zein merkatariak.\nNoiz: 2015eko abuztuaren 31tik urriaren 30a bitartean.\nOrdutegia: Goizeko taldea: 10:30tik 13:30ak arte / Arratsaldeko taldea: 16:00tik 20:00ak arte.\nTokia: Donostiako Sustapenaren Merkataritza Bulegoa den PuntoDenda Espazioan, Gipuzkoa Plaza 7n kokatuta.\nDeialdiaren oinarriak HEMEN\nIzen-ematea Online HEMEN\nFormulario Deskargagarria HEMEN\nPUC programa ikusi\nAurkezteko epeak: 2015.ko ekainaren 23tik uztailaren 22ra bitartean, 23:59ak arte\nAurrez aukeratutako pertsonei elkarrizketa: 2015ko uztailaren 27tik 29ra, biak barne.\nAukeratutako pertsonen zerrendaren behin betiko publikazioa: 2015ko uztailaren 30an.\nPOP UP COMMERCE egoitzak Donostiako Sustapenak (DS) sustatzen du, Gipuzkoako Foru Aldundiaren Berrikuntzako, Landa Garapeneko eta Turismoko Departamentuarekin batera finantzatuta dago. POP UP COMMERCE programa Ttipi Studio S.Coop eta Colaborabora Koop enpresatako kideez eta kanpoko laguntzaileez osatutako lan talde profesionalak dinamizatuko du, Donostia Sustapenarekin koordinatuta lan egingo duena.


1869an Dhapne britainiar fragatak 300 esklabo inguru “askatu” zituen Zanzibarko kostaldean, esklabo-ontzietan zeudela. Esklabo trafikoaz ezagutzen diren garaiko fotografia bakanetakoak atera zituzten.Erresuma Batuko Artxibo Nazionalak\nAdierazpena Austria, Frantzia, Britainia Handia, Prusia, Errusia eta beste hainbat lurraldetako ordezkari, zar, enperadore nahiz erregeek sinatu zuten. Letra txikidun klausulak ez dira gaurko finantzarien asmakizun ordea; testuak zioen norberak “egoki epaitzen” zuen moduan jardungo zuela. AEBek eta Espainiak Afrikaren giza espoliazioari ezikusia egitea epaitu zuten egoki, eta toki batzuetan, Kuban esaterako, inoiz baino esklabo gehiago inportatu zituzten hurrengo hamarkadetan. Kolonietako elitera iritsitako euskaldun askok majo baliatu zuten lege-anabasa. Azukrez eta zigor-kolpez grabatutako historia da hau.\nCadizeko Beltz Konpainia: Arantzazuko amaren esklaboak\nXVI. mende hasieran merkatari portugaldarrak São Tométik Amerikara sistematikoki esklaboak garraiatzen hasi zirenetik, ia lau mendez milioika afrikarrek izan zuten patu bera –NBEren arabera 15 milioi–. BBCn irakurri ahal izan dugu Atlantikoan barrena bidaia zital horiek egiteko lehen errege-baimena 1510ean lortu zutela. Ez askoz geroago zenbait euskaldun zeregin berean zebiltzan jadanik, Balmasedako Urrutia leinu boteretsukoak kasu. 1526an 45 beltz ontziratu zituzten urrutiatarrek Afrikan, nakar-txirlak bildu zitzaten Karibeko Cubagua irlan.\nEsklabotza bide nagusiak.\nHastapen horietan, esklaboak Perun eta Mexikon zilar meatze inguruetan sortutako hirietan tokatu ziren batez ere, zeregin anitzetarako. Baina XVIII. mendetik aurrera azukre kanabera sailak bihurtu ziren zilar eta urre, eta ordura arte periferikoak izandako tokietan (Karibe, Brasil, Ipar Amerika…) beste esklabotza eredu bat sortu zen, pertsonen salerosketa masiboari ateak ireki zizkiona. Eduardo Galeano zenak ezin hobeto deskribatu zuen Latinoamerikari egindako ebakia: “Sarraskitutako inperio indigenen zorigaitzari, gehitu behar zaio Brasil eta Antilletan lan egiteko afrikar herrixketatik indarrez atzitutako beltzen destino terriblea”. Beltz horiek akitu arte egin behar izaten zuten lan eguzkipean. Oraindik altiplanoan entzun daiteke orduko abestien oihartzuna: Anda y camina negrito, vamos pa’l cañaveral…\nEspainiako kolonietara esklaboak eramateko pribilegio edo asientoak portugaldarren esku egon ziren denbora luzez; beraiek ziren Afrika ertzeko sekretuen jabe. Gero South Sea Company-k izan zuen monopolioa. Baina Espainiako Koroak ingelesekin zuen kontratua likidatzerakoan, euskal jatorridun merkataritza konpainiak jo eta su sartu ziren negozioan. Habanako Errege Konpainia eta Caracasko Gipuzkoar Konpainia txit entzutetsua hainbat urtez behar ilun horretan aritu ziren. Donostiako Koruko Santa Maria basilika ez zen soilik kakaoarekin jaso.\nAfrikako esklabo-portuen giltza portugaldarren eta holandarren poltsikoan zegoen oraindik eta haien bitartekaritza beharrezkoa zuten euskaldunek. Hala, jauntxo azukre zaleen gosea berdindu ezinean ibili ziren. Premiazkoa zen esklaboak Afrikan azkar eta merke lortzeko bideak urratzea. 1752an Kubako oligarkek eskatu zutenean arren “beltzez hornitzeko” irla hura, Nicolas Gilisiasti merkatari donostiarraren proposamena jaso zuten “zuzenean Gineako kostatik” beltzak eramateko. Ez zen posible izan. Baina urte batzuk geroago, Cadizeko Beltz Konpainia sortu zen helburu berarekin –Compañía de Negros deitzen zioten arrunki–. Eta haren atzean ere euskaldunen diru eta ahalegina dago, Andaluziaren eta Euskal Herriaren arteko harremanak pelikula bat baino gehiagorako ematen baitu.\nEsklabo trafikoan espezializatutako konpainia bakanetakoaren berri apenas aurkituko dugu gure entziklopedietan, sustatzaile nagusi ziren arren Lorenzo Ariztegi oñatiarra, Miguel Uriarte elorriarra, Jose Goikoa garestarra eta Francisco Agirre uztarroztarra. Cadizeko euskal komunitate indartsuko merkatariok 1765ean eskuratu zuten afrikarrekin trafikatzeko baimena. Hortik gutxira Nuestra Señora de Aranzazu fragata –“La Venganza” ezizen kezkagarria zuena– hiri hartako badiatik Ginearantz abiatu zen helburu aitzindari eta bakarra zuela bidaia-koadernoan: 600 beltz ontziratzea. Azkenean 250 baino ez zituzten lortu, asturuz frantziar tratulari batzuekin topo egin zutelako. Iraun zuen urteetan Beltz Konpainia frakaso bat izan zen bere akziodunentzat, eta hilobi bat Habanara eta Puerto Ricora pasa zituen 30.000 inguru esklaborentzat.\nTromelingo esklabo ahaztuak\nAfrikarren esklabo salerosketa oraindik ez zegoen kontrakotasunean XVIII. mendeko pentsaera ilustratuarekin. Egungo Europan immigranteen hegazkin bidezko kanporaketa kolektiboek batzuei kontraesanik sortzen ez dien gisan. Voltairerentzat, esklabo-tratua, arraza batek bestearen gain zuen nagusitasunaren erakusle baino ez zen. Hala, Argien Mendeko Frantzian milaka bidaia egin ziren Afrikako kostalderantz, gero Haitiko kanaberetan lan egin zezaten. Le Monde Diplomatiqueren azkeneko zenbakian Noam Chomskyk dio Frantziak bere aberastasunaren %20 haitiarren torturaren bidez lortu zuela, “egun segitzen duena, tamalez”.\nEuskal Herritik ez oso urrun, Bordelen, esklaboak harrapatzeko 480 espedizio antolatu zituzten urte horietan. Baina ez dugu kanpora begiratu beharrik. Gaian aditua zen Jean Mettas historialariaren arabera, Baionako portutik ere gutxienez bedertazi itsasontzi irten ziren jomuga berarekin. Pierre Dolhonde kapitainak, esaterako, 249 esklabo eraman zituen Haitiko Saint Marc portura, non eta L’Heureuse (Zoriontsua) ontzian. Bada, hala ere, kasu ezagunagorik: Tromelingo “esklabo ahaztuez” ari gara.\n1776an frantziar gerra-ontzi batek Madagaskarretik ehunka miliatara dagoen Tromelin irla ttipian zazpi emakume eta haurtxo bat aurkitu zituen bizirik, denak beltzak. Hamabost urte lehenago, L’Utile itsasontziak istripua izan zuen bertan; tripulazioak patera bat inprobisatu eta ospa egin zuen, kilometro koadro ez duen harri hartan 60 esklabo abandonaturik utzita. Azken urteetan indusketa arkeologiko harrigarriak egin ditu UNESCOk Tromelinen eta agerian utzi dute esklaboek bizirauteko izan zuten gaitasuna. L’Utile Baionako ontzi arrapaletan eraiki zen eta bidaia hura Compagnie des Indes Orientales-en Baionako komisionatu Joseph d’Laborderen enkarguz hasi zuen. Arkeologoekin diharduen Bernard Harni-Cousseau genealogistak dokumentu batean aurkitu duenez, ontzia bezalaxe, tripulazioaren gehiengoa euskalduna zen.\nBeltz merkatua, merkatu beltzean\nHaitiko esklaboek Latinoamerikako lehenengo iraultza antiinperialista arrakastatsuari ekin zioten 1791n. Ordurako esklabotza abolitzeko iritziek gero eta indar handiagoa zuten Europako zenbait herrialdetan. 1807an Westminstergo Parlamentuak itsasontzi bidezko esklabo trafikoa debekatzea itu bat izan zen. Esklabotzak, sistema ekonomiko moduan, oraindik indarrean segitu zuen urte luzez munduko makina bat tokitan, baina Atlantikoko esklabo salerosketa de facto ilegalizatu zen. 1815ean Vienako Kongresuko nazioarteko adierazpenak formalismo hutsa zirudien ingelesen kukurrukuaren aurrean. Espainiarekin ere hitzarmena zeukaten beltzen komertzioa galarazteko, baina legez kanpoko trafikoak halaxe jarraitu zuen. Orduan, Royal Navy-ko ontziak itsasoetako jabe egin ziren kontrabandoa pertsegitzeko aitzakiarekin.\nBritainiar Gobernuko ordezkariek, esklabogintzan harrapatutako espainiar ontzien eta komandanteen zerrenda zehatzak egin zituzten urtez urte, eta bai, euskaldun mordoa dago haietan: Aresti, Aurtenetxe, Igartua, Oleaga, Zurbano, Inza, Tellaetxe... Tartean aurkitzen da, adibidez, Angel Elorriaga kapitaina. Beningo Whydah erreinuan atzeman zuten ingelesek, Ibarra bankarientzako esklabo ehizan ari zela Cazador Santurzano bergantinean. Feliz Vascongada goleta ere horretara joan zen Afrikako Bonny ibai aldera Thomas Olagibelen gidaritzapean, baina 1836ko urtarrilaren 28an geldiarazi zuten. Zerrenda beltz hori euskal itsasgizonek atlantikoan utzitako lorratzaren parte ere bada.\nEskuarki New Orleans edo New Yorken pleitatzen zituzten tratularien ontziak, AEBetan kotoigintzaren boomarekin errazagoa baitzen azpijokoa egitea. Behin Afrikara iritsita, esklaboak girgiluz kateatuta barnatzen zituzten sotoetara, ahalik eta gehien kabitzeko moduan. Bidaiak irauten zuen bizpahiru hilabeteetan ez zuten apenas mugitzeko aukerarik, jatekoa eskas eta gaixotasunak eta zigorrak ugari. Heriotza tasa %12tik gorakoa izan ohi zen, zenbaiten arabera askoz gehiago ere bai.\nXIX. mende erdialdean Kuba zen esklabo gehien jasotzen zuen herrialdea. Hugh Thomas historialari arras ezagunak dio 1858tik 1862ra irla horretara iritsitako 100.000 esklaboetatik gehienak Julian Zuluetaren aginduz eraman zituztela. Angel Katarain ekoizleak dokumentala egin du pertsonaia horretan oinarrituta, Siete calles de La Habana (Habanako zazpi kale) proiektuaren baitan. Bere esanetan, historiak ezabatutako “gizon eta izen bat” da Zulueta. Arabako Anuntzeta herrian jaiotako merkatari honek sekulako botere ekonomiko eta politikoa lortu zuen Kuban: azukre-ola erraldoiak zituen eta esklaboak garraiatzeko 20 ontziko Expedición por África konpainiaren jabe zen. Zuluetak trenbideak eraiki zituen, esklaboak txertatzen lehenengotakoa izan zen eta haiek alokatuz ere negozioa egin zuen. Esklabotzaren ikuspegi kapitalistena sinbolizatzen zuen arabarrak.\nJulian Zulueta negrero arabarra.\nBaina Kubako gainerako esklabisten moduan, bazekien sistema hura garaiko dotrina ekonomikoen kontrakoa zela. Gainera, esklaboen erreboltaren beldurra eguneroko soinua zen (ikusi koadroa). Hala, beltzen esklabotzari uko egin gabe, bestelako “formulak” esperimentatzen hasi ziren. Horretan ere euskal jatorriko merkatariak ez ziren atzera geratu.\nTxinatarrak, indiarrak, euskaldunak…\nLehen aldiz Asiatik Amerikara txinatar esklaboak eraman zituen itsasontziak Oquendo izena zuen. 1847ko ekainaren 3an iritsi zen Habanako portura, Xiamengo 206 lagun zeramatzala. Txinatar horiei deitzeko “kolono” eufemismoa erabiltzen zuten arren, egiaz derrigortuta zeuden han. Ez da harritzekoa askok suizidatzeko hartutako erabakia, beste askok berriz ihesari ekin zioten. Zuluetak berak txosten batean zioen 1872an Kubara eramandako 58.000 txinatarretatik erdia baino ez zela geratzen eta horietako asko sasian. Euskal tratulariarentzat arazoa zen ez lan-baldintzak baina Kuantoongo jornalarien “alferkeria”.\nXIX. mende erditik aurrera “kolonizazio” proiektu ugari diseinatu ziren beste hainbat herrirekin, kasu batzuetan sofistikazio maila beldurgarria erakutsiz gainera. Guraso bizkaitarrak zituen eta gaztetan Bilbon ikasia zen Domingo Goikuria militarrak 1855ean 416 maia inportatu zituen Yucatango penintsulatik Habanara. Mexiko eta Yucatan gerran zeuden sasoi hartan, eta britainiar ordezkari batek salatu zuen Kubako merkatariek Mexikoko Gobernuarekin tratua egina zutela: 200 soldadu bidaliko zituzten penintsulara “indiarren kontra gerra egin dezaten, eta preso egindako guztiak euren zerbitzurako hartuko dituzte, bakoitzarengatik 15 peso ordainduta”. Gerra eta esklabotza, oraindik ere eskutik helduta doazen bi gaitz.\nGoikuriak Espainiako erreinuko beste komunitate batzuekin ere egin zuen aproba. Ez ziren gutxi izan etorkizun hobe baten esperantzan erdi-esklabo amaitutako kanariar, galiziar eta kantabriarrak. Eta badirudi haurrekin ere trafikatu zuela. 1846an kolonoak garraiatzeko baimena lortu orduko Santanderren eta beste hainbat tokitan 317 lagun zamatu zituen barku batean. Espainiako Artxibo Historiko Nazionalean aurkitu dugun dokumentu batek dioenez “bidaia hartan zorigaitza gertatu zen: 8 urteko 46 haur hil ziren elgorriak jota”. Ez du ematen ordea heriotza horiek Goikuria inpresionatu zutenik: itsasontzia berrogeialdian egon zen denboran, bizirik geratu ziren kolonoen mantenua bere gain ez hartzeko eginahalak egin zituen. Paradoxikoki, Goikuria esklabotza beltzaren abolizioaren aldekoa zen, independentista amorratua ere bazen, eta garrotea eman zioten 1870ean Habanako El Príncipe gotorlekuan. Egun, hiri hartako kale batek bere izena dauka.\nEuskaldun guztiak ez ziren esklabista, eta esklabista guztiak ez ziren euskaldun. Baina kanibalismoa praktikatu dugu. Ezaguna da Miguel Aldamak –Domingo Aldama Gordexolako esklabista handiaren semea– 1844an zenbait euskaldun Kubara eramateko egindako saiakera. Garai hartan idatzitako gutun pertsonal batean pozik ageri zaigu, jadanik hamar bizkaitar iritsi zirelako ontzi batean, baina beste 85 “eskatuta” zituen “familien artean banatzeko”.\nEmigrazio masiboaren aurrekaria zen hura. Ez baitugu ahaztu behar hurrengo hamarkadetan Amerikara joandako euskaldunen gehiengo handi batek beharra ateratzearren utzi zuela sorterria. XIX. mende amaierako egunkariek emigrante gaixoen bidaia tamalgarriak kontatzen zituzten, memorian oraindik oso bizirik zegoen esklabo trafikoarekin konparatuz; Eliza ere asaldatuta zegoen exodoarekin eta “mafiak” salatzen zituen. Baina Pasaian edo Baionan baporeak lepo betetzen ziren berdin-berdin, pobreziagatik ihes egiteko nahiari ezin baitzaio aterik itxi, ezta itsasoari mugak jarri ere, izan Atlantikoa, izan Mediterraneoa.\nEsklabo errebolta Habanako Aldama jauregian\nEnkarterrietako Gordexolan sortua, Domingo Aldama Aretxaga Kubako hamalaugarren aberatsena zen XIX. mendean. Dirutza irabazi zuen trenbideekin eta esklaboen izerdiz kanabera sailetatik produzitutako azukrearekin.\nSos horietako asko, Habanako antzinako harresien kanpoaldean sekulako jauregitzarra eraikitzeko gastatu zituen. 1841ean, jauregiko lanetan ari ziren esklaboak matxinatu egin ziren. Motina zapaltzeko Aldamak bidalitako infanteria piketeak haietako sei hil eta hamar zauritu zituen.\nGertaerak alarma piztu zuen. Haitikoaz geroztik tentsio etengabean bizi ziren Kuba eta Espainiako agintariak, matxinadak han-hemenka izaten baitziren. Estatuak irla hartako gobernadoreari agindu zion argitu zezala Habanan jazotakoa. Honek esklabo eta kapatazak galdekatu zituen eta esku artera iritsi zaigun espediente zabala idatzi zuen konklusioekin.\n“Esklaboak izan behar du nagusiak agintzen diona”\nAgidanean, jauregiko lanak nahiko geldirik zeuden harria falta zelako, eta Aldamak esklaboei probetxu gehiago atera nahirik-edo haietako 25 inguru alokatu zituen, hiritik gertu eraikitzen ari ziren Guanabacoako trenbideko lanetan erabili zitzaten.\nMaioralaren hitzetan, esklabook matxinatu egin ziren esanez “kalera joan nahi zutela soldata irabaztera”. Orduan, “kapritxo” hori ikusita, Aldama bera azaldu zen eta azaldu ei zien “ez egoskortzeko, esklaboak izan behar duelako nagusiak agintzen diona”. Baina armekin tiro egiteko mehatxuaren aurrean –maioralaren bertsioaren arabera, beti ere–, esklaboetako batek “ipurmasailak erakutsi eta haietan golpetxoak joaz” erantzun zuen “horra tiro egiteko esan nahian bezala”. Gordexolarrak ez zuen gupidarik izan eta soldadu pelotoiari agindu zion tiro egin eta baionetaz kargatzeko.\nHabanako kalabozoan preso hartutako esklaboek eta ospitalean zaurituta zeudenek, ordea, beste bertsio bat zuten. Lucumí herriko Nicanor izenekoak –beltzak erosterakoan bataiatu egiten zituzten eta izen kristauak jarri– itzultzaile bidez erantzun zien itaunei. Azaldu zuen konbentzituta zeudela ez zituztela burdinbideetan lan egitera eramango, “mendira” baizik, eta horretarako girgiluak ere ikusi zituztela.\nGobernadoreak ondorioztatu zuen gertaera isolatua izan zela hura: “Zorionez, beltzak kopuru txikitan matxinatzen dira eta hasieratik itzali daiteke, kasu honetan gertatu den bezala”.